text:
“Paskua koma amin nga aldaw…” Ta iti paskua napno iti ayat, panagited iti ayat, (wenno panangidiaya iti naawat a parabur wenno sobra ti naawat a parabur). Kararagsakan nga aldaw, saan laeng a kadagiti ubbing no dipay ket iti sangalubongan iti sangsangkamaysa a pammati ti Kristanismo.
Ngem kasanon no awan koma iti paskua? Ania mapukaw kadatayo?
Ania aya ti pudno a kaipapanan ti paskua?
No masungbatan dayta naudi kadagiti tallo a saludsod nasungbatanen amin a panagduadua maipapan iti paskua.
Ta ania ngamin aya ti pudno a kaipapanan iti paskua?
Kadagiti ubbing ken kadagiti agtutubo ken sumagmamano ket nalabit a dida pay natiliw no ania ti pudno a kaipapanan ti paskua.
Agingga saan a silulukat ti pusom a kas ama wenno ina a pagdamagan ti ubing nga anak no ania ti kaipapanan ti paskua, saan a sumeksek iti panunot dayta.
Ngem no ti anakmo wenno ti apokom, ket damagenna kenka, nga “ania koma no awan iti paskua?” Ania ti maisungbatmo?
Iti nagkaysa a konsepto, no ilawlawag laeng dagiti addan nga abalbalyen iti dila ken muging ti anak wenno apo, saan met a sumagepsep kenkuana ti pudno a kaipapanan ti paskua.
Ta ania aya ti pudpudno a kaipapanan ti paskua?
1. Ipalagipna ti pannakaipasngay ti Mesias.
2. Akem ti nagannak.
3. Ti relasion ti anak iti nagannak.
4. Ti akem iti kaarrubam.
No pagkaykaysaen manen dagitoy nga uppat, isu met laeng iti nagkaykaysa ken pakabuklan ti 10 a Bilin: ayatem ti Dios, ayatem dagiti kaarrubam ken ayatem dagiti naganak kenka.
Ti pannakaipasngay ti Mesias. Ania ti kayatna a sawen iti pananglagip a tinawen ti pannakaipasngay ti Mesias? Panangpapigsa ti pammati. Ta ammon a lagipen ti Mesias. Ta nasken kadi a papigsaen ti pammati? Wen met a, ta daytoy ti pundasion ti wagas ti panagbiag. Ngem no ti pundasion ti biagmo ket naibasar laeng kadagiti regalo, ragragsak ken dadakkel a krsimas tri ken gilap dagiti nagduduma a maris ti bombilia wenno komersialismo, nalipatam met ti kaipapanan ti selselebraram iti kada paskua.
Nasken met a patibkeren ti pammati. Ta no saan a natibker ti pammati, kaiyarigam ti naipuruak a bukel iti igid ti kalsada, nga idi limmabas ti manok ket tinuktoknan. Agingga laengen idiay ti pagpatinggaan dayta a pammati.
Isu a ti paskua ket panangipalagip ti pannakaipasngay ti Mesias. Ket agtalinaed koma dayta a kinatibker iti agnanayon wenno agtalinaed koma pammatibker ti pammati.
Isu nga adda paskua tapno mapatibker ti pammati iti Mesias. Tapno maliklikan iti saan a “pannakatuktotok” ti manok wenno saan a pannakabalang.
2. Akem ti nagannak. No iladawan ti isip ti pakasaritaan ti “Natividad” agingga iti pannakaipasngay, sa manen ti panagubing ni Jesus agingga iti ipapatay ken yuulina sadi langit, mailadawan met ti akem ken responsibilidad da Jose ken Maria a naintaoan a nagannak ni Jesus.
Itoy a punto, dagiti met nagannak ti mapalagipan. Ti kinaadda ti dakkel a responsibilidadda kadagiti annakda. Kas ken ni Jose ken Maria, nasken a saluadanda ken taripatoenda ti anakda (Jesus) iti baet dagiti damsak ken kinapiman. Ni saanda man laeng a nagreklamo iti sinangoda a kinadamsak (natividad) ken kinapiman (pannakaipasngay iti kulluong).
Kadagiti nagannak, no maipasungalngal iti kinadamsak ken maigapu iti anak, maakem kadi dayta? No maipasungalngal ti nagannak iti kinapiman gapu iti anak, maakem kadi dayta? Isu daytoy ti palagip ti paskua kadagiti nagannak. Ti panagbalin a natibker a nagannak iti baet ti damsak ken kinapiman.
3. Ti relasion ti anak iti nagannak. Kasano nga iladawanmo ti relasion ni Jesus kadagiti naintaoan a nagannak kenkuana? Ti sungbatna isu ti pudpudno a kaipapanan ti paskua kadagiti annak. Isu dayta ti tagipatgen (values) ti paskua a para kadagiti annak no apay a selebrarantayo ti paskua. Mapalagipantayo ti responsibilidadtayo ken akemtayo kadagiti nagannak kadatayo. Kasano kadi iti pannakilangenmo kadagiti nagannak kenka?
Kasano aya iti pannakilangenmo kadagiti dadakkelmo? Isu daytoy ti palagip ti paskua kadagiti annak. Ti sungbat ket adda a mismo iti anak.
4. Ti akem iti kaarruba. Siasino dagiti kaarrubak? Amin a tao ket kaarrubam. Kabusormo man ken saan, kaarrubam latta.
Ayatem ti kaarrubam a kas iti panagayatmo iti bagim. Isu ngarud dayta ti pundasion ti panagsisinnukat ti regalo wenno panangited ti regalo ta idiaya ti ayat. Ken no inawatna dayta a regalo (ayat), kaipapananna iti pannaakaisaknap ti ayat.
Kadagiti ubbing? Apay a nasken nga ikkan iti regalo dagiti ubbing? Wenno apay a dumawat ti regalo dagiti ubbing? Lalo kadagiti ninong ken ninangda?
Ti panangited ti regalo kadaiti ubbing ket panangisuro no kasano iti agayat. Panangimula iti panunotda ti ayat. Panangisuro kadakuada no kasano iti agayat – babaen iti panangidiaya no ania iti adda kenka: Material a banag. Ispiritual nga ammo. Kinasirib.
Daydiay laengen panangited iti regalo wenno card, iti ubing, am-ammo wenno kabagian ket saan a daydiay card ti importante kadaydiay no di ket ti mensahena nga adda ti “mangipatpateg kenka”. Sadinoman a suli ti lubong ti yanna, iti baet ti minilmilia a taaw, iti baet ti adu a pakakumikoman, saannaka a nalipatan agsipud ta ay-ayatennaka.
Ala, wen, no awan koma ti paskua. Awan met ti panawen a panangipalagip ti panangpatibker iti pammati iti Dios, ayat ti nagannak iti anak, ayat ti anak kadagiti nagannak ken ayat kadagiti kaarruba…
Ngem adda ti paskua. Adda ngarud ti palagip…
NAIMBAG A PASKUAYO AMIN!##
Friday, December 18, 2009
Ti Kaipapanan ti Paskua
“Paskua koma amin nga aldaw…” Ta iti paskua napno iti ayat, panagited iti ayat, (wenno panangidiaya iti naawat a parabur wenno sobra ti naawat a parabur). Kararagsakan nga aldaw, saan laeng a kadagiti ubbing no dipay ket iti sangalubongan iti sangsangkamaysa a pammati ti Kristanismo.
Ti Kaipapanan t
“Paskua koma amin nga aldaw…” Ta iti paskua napno iti ayat, panagited iti ayat, (wenno panangidiaya iti naawat a parabur wenno sobra ti naawat a parabur). Kararagsakan nga aldaw, saan laeng a kadagiti ubbing no dipay ket iti sangalubongan iti sangsangkamaysa a pammati ti Kristanismo.
Ngem kasanon no awan koma iti paskua? Ania mapukaw kadatayo?
Ania aya ti pudno a kaipapanan ti paskua?
No masungbatan dayta naudi kadagiti tallo a saludsod nasungbatanen amin a panagduadua maipapan iti paskua.
Ta ania ngamin aya ti pudno a kaipapanan iti paskua?
Kadagiti ubbing ken kadagiti agtutubo ken sumagmamano ket nalabit a dida pay natiliw no ania ti pudno a kaipapanan ti paskua.
Agingga saan a silulukat ti pusom a kas ama wenno ina a pagdamagan ti ubing nga anak no ania ti kaipapanan ti paskua, saan a sumeksek iti panunot dayta.
Ngem no ti anakmo wenno ti apokom, ket damagenna kenka, nga “ania koma no awan iti paskua?” Ania ti maisungbatmo?
Iti nagkaysa a konsepto, no ilawlawag laeng dagiti addan nga abalbalyen iti dila ken muging ti anak wenno apo, saan met a sumagepsep kenkuana ti pudno a kaipapanan ti paskua.
Ta ania aya ti pudpudno a kaipapanan ti paskua?
1. Ipalagipna ti pannakaipasngay ti Mesias.
2. Akem ti nagannak.
3. Ti relasion ti anak iti nagannak.
4. Ti akem iti kaarrubam.
No pagkaykaysaen manen dagitoy nga uppat, isu met laeng iti nagkaykaysa ken pakabuklan ti 10 a Bilin: ayatem ti Dios, ayatem dagiti kaarrubam ken ayatem dagiti naganak kenka.
Ti pannakaipasngay ti Mesias. Ania ti kayatna a sawen iti pananglagip a tinawen ti pannakaipasngay ti Mesias? Panangpapigsa ti pammati. Ta ammon a lagipen ti Mesias. Ta nasken kadi a papigsaen ti pammati? Wen met a, ta daytoy ti pundasion ti wagas ti panagbiag. Ngem no ti pundasion ti biagmo ket naibasar laeng kadagiti regalo, ragragsak ken dadakkel a krsimas tri ken gilap dagiti nagduduma a maris ti bombilia wenno komersialismo, nalipatam met ti kaipapanan ti selselebraram iti kada paskua.
Nasken met a patibkeren ti pammati. Ta no saan a natibker ti pammati, kaiyarigam ti naipuruak a bukel iti igid ti kalsada, nga idi limmabas ti manok ket tinuktoknan. Agingga laengen idiay ti pagpatinggaan dayta a pammati.
Isu a ti paskua ket panangipalagip ti pannakaipasngay ti Mesias. Ket agtalinaed koma dayta a kinatibker iti agnanayon wenno agtalinaed koma pammatibker ti pammati.
Isu nga adda paskua tapno mapatibker ti pammati iti Mesias. Tapno maliklikan iti saan a “pannakatuktotok” ti manok wenno saan a pannakabalang.
2. Akem ti nagannak. No iladawan ti isip ti pakasaritaan ti “Natividad” agingga iti pannakaipasngay, sa manen ti panagubing ni Jesus agingga iti ipapatay ken yuulina sadi langit, mailadawan met ti akem ken responsibilidad da Jose ken Maria a naintaoan a nagannak ni Jesus.
Itoy a punto, dagiti met nagannak ti mapalagipan. Ti kinaadda ti dakkel a responsibilidadda kadagiti annakda. Kas ken ni Jose ken Maria, nasken a saluadanda ken taripatoenda ti anakda (Jesus) iti baet dagiti damsak ken kinapiman. Ni saanda man laeng a nagreklamo iti sinangoda a kinadamsak (natividad) ken kinapiman (pannakaipasngay iti kulluong).
Kadagiti nagannak, no maipasungalngal iti kinadamsak ken maigapu iti anak, maakem kadi dayta? No maipasungalngal ti nagannak iti kinapiman gapu iti anak, maakem kadi dayta? Isu daytoy ti palagip ti paskua kadagiti nagannak. Ti panagbalin a natibker a nagannak iti baet ti damsak ken kinapiman.
3. Ti relasion ti anak iti nagannak. Kasano nga iladawanmo ti relasion ni Jesus kadagiti naintaoan a nagannak kenkuana? Ti sungbatna isu ti pudpudno a kaipapanan ti paskua kadagiti annak. Isu dayta ti tagipatgen (values) ti paskua a para kadagiti annak no apay a selebrarantayo ti paskua. Mapalagipantayo ti responsibilidadtayo ken akemtayo kadagiti nagannak kadatayo. Kasano kadi iti pannakilangenmo kadagiti nagannak kenka?
Kasano aya iti pannakilangenmo kadagiti dadakkelmo? Isu daytoy ti palagip ti paskua kadagiti annak. Ti sungbat ket adda a mismo iti anak.
4. Ti akem iti kaarruba. Siasino dagiti kaarrubak? Amin a tao ket kaarrubam. Kabusormo man ken saan, kaarrubam latta.
Ayatem ti kaarrubam a kas iti panagayatmo iti bagim. Isu ngarud dayta ti pundasion ti panagsisinnukat ti regalo wenno panangited ti regalo ta idiaya ti ayat. Ken no inawatna dayta a regalo (ayat), kaipapananna iti pannaakaisaknap ti ayat.
Kadagiti ubbing? Apay a nasken nga ikkan iti regalo dagiti ubbing? Wenno apay a dumawat ti regalo dagiti ubbing? Lalo kadagiti ninong ken ninangda?
Ti panangited ti regalo kadaiti ubbing ket panangisuro no kasano iti agayat. Panangimula iti panunotda ti ayat. Panangisuro kadakuada no kasano iti agayat – babaen iti panangidiaya no ania iti adda kenka: Material a banag. Ispiritual nga ammo. Kinasirib.
Daydiay laengen panangited iti regalo wenno card, iti ubing, am-ammo wenno kabagian ket saan a daydiay card ti importante kadaydiay no di ket ti mensahena nga adda ti “mangipatpateg kenka”. Sadinoman a suli ti lubong ti yanna, iti baet ti minilmilia a taaw, iti baet ti adu a pakakumikoman, saannaka a nalipatan agsipud ta ay-ayatennaka.
Ala, wen, no awan koma ti paskua. Awan met ti panawen a panangipalagip ti panangpatibker iti pammati iti Dios, ayat ti nagannak iti anak, ayat ti anak kadagiti nagannak ken ayat kadagiti kaarruba…
Ngem adda ti paskua. Adda ngarud ti palagip…
NAIMBAG A PASKUAYO AMIN!##
Tuesday, December 08, 2009
Nakakaapal a Kinapudno
Nakakaapal ti kinapudno dagiti umili kadagiti kaarruba a nasion. Gapu iti kinapudnoda, iti bagbagida, iti padada a tao, iti gimong a pagnanaedanda ken ti pulida, isuda met laeng iti nangimula ti bukel ti panagraem kadakuada. Nakakaapal dayta a nagapuananda. Naibayog ti kinaasinoda. Nakakaapal dayta a kinapudnoda, a kunatayo a saan a limtuad iti gimongtayo iti laksid iti kinaadda iti nakadakdakkel a namnama.
Pagarigan laengen dagiti mangidadaulo kadakuada, no nagbasolda iti graft and corruption awan iti sawsawirna iti pannakadusa. Pasaray makonsensiada pay nga agtinnag iti saan a nasayaat a damag, a kas ti dati a pangulo iti South Korea. Ti dati a pangulo ti Taiwan a ni President Chen Shui-bian ken ti asawana a ni Wu Shu-chen ket naidarum ken nasentensiaanda iti kurapsion ket naibilin ti pannabalud tungpal biagda. Iti Japan, aglusolosda iti puestoda dagiti naakusaran iti panagkusit ken iti graft and corruption. Dagiti saan a makabael a mangatipa ti kuddot ti konsensia ket puon ti pananggibusda ti bukodda a biag. Ti Singapore, iti agdama, ket isu ti kangrunaan ladawan ti kinapudno a panagserbi. Nakangatnagto ken maraem la unay ti kinapudnoda nga agserbi iti gobiernoda. Ti Vietnam, iti agdama, ket rimmangpaya manipud iti “dapo” ti gubat gapu iti kinapudnoda.
Ngem ti Pinas, ti dati a tigre ti Asia ket nagbalin a gusgusin a kuting. Apay a napasamak iti kastoy? Apay a kasla limmakay a pasanud iti pannagnana? Ti makita a rason ket saan a kinapudno dagiti agserbi—dagiti makuna nga inawagan ken nangipresentar ti bagbagida nga agserbi. Ta imbes a ti nasion ti rumang-ay ket isuda a mismo iti rimmang-ay ket nabati ti ilida a mangmulmulagat iti natuktukkol a siit ti ikan iti latok kabayatan iti panagrebulosion ti buksitna. Kadagiti muging, saludsoden a kanayon ti kaipapanan ti panagserbi.
Yanna kadi ti anag ken kaipapanan ti panagsaerbi? Yanna kadi ti umalingawngaw nga ikkis nga isu ti “napili” a mangiyuna iti altar ti panagdur-as? Yanna kadi ti anag ti makunkua a napudno a panagserbi?
No kadagiti kaarruba a nasion, no matakuatan a nagbasol ti asinoman, isu man daytoy ti pangulo ti nasion, nangato nga opisial, ordinario nga umili ket nawaya ken saan a mapagduaduaan a madusa. Ngem iti Pinas, no makombiktar man ti maysa a pangulo, awan pay iti makalawas, maidurduronen ti nabileg la unay a presidential pardon, ket saan man la a pulos a nagsagaba ti nakabasol iti kas iti sinagaba a narikna dagiti kailianna. Nababa kadi unayen aya ti kinapudno iti panagserbi?
Maiduma iti gimong a nariingantayo a pinalidem nalabes unay a pinnolitika nga agibunga iti saan a nasayaat nga aspeto ti biag. Ti nalabes unay a graft and corruption ket nagbalin a kanser ti gimong a paggargarawan ngem saan a maikaskaso nga agasan agsipud iti kinaawan iti kinapudno nga agserbi. Saan a daydiay maaramid para iti pagsayaatan ti gobierno ti importante no di ket no ania ti maala iti gobierno para iti bukod a pagsayaatan.
Kas makitatayo nga ebidensiya kadagiti naisurat kadagiti SALN wenno statement of asset, liabilities and network ket madlaw unay a saan a agsusurot ti napastrekda, ti kinitada babaen iti sueldoda ta kellaat man iti ingangato wenno ilolobo dagitoy a bilang ti kinabaknangda. Saan a nakapappapati dayta a banag ket saan a maikkat a nabalkot la ketdi iti misterio dayta a banag. Dayta ti kinapudno a makita.
“Too often than not, however, due to loopholes in the law and flaws in the way the forms were crafted, the corrupt are able to evade detection,” kuna ni Civil Service Commission Chairperson Karina David. Kabayatanna, dagiti babassit nga empleado a bassit iti inda ideklara a pangrugianda ken agtungtungpal laeng kadagiti annuroten ket isuda iti potentensial nga agsagrap iti asunto a perjury. Iti ababa a pannao, awan ti dakkel nga ikan a matiliw a makarsel. No adda man, once in a blue moon laeng. Ta ti nalinteg agbalin a killo no masipngetan. Adu dagiti anniniwan iti kasipngetan a di makitkita..
Iti laksid a ti laeng Pinas ti makunkuna a nangarakop ti Kristianismo iti Asia, kabaliktad ti turturongen a rumbeng koma a pagturongan. Adayo unay iti panggep ken anag ti kinaasinona. Daydiay nagtaud iti ngiwatna ken pinarintumenganna ket maigidiat iti aramidna. Saan a maikanatad dayta a banag.
Isu a kinuna naminsan ni Mahatma Gandhi ti India, saan a Kristiano ngem managbasa iti Bilia, idi sinaludsod ti maysa a missionero, a masansan nga ibasarna dagiti sinaona iti Biblia ngem apay a di ag-Kristiano? Kunana: “Oh, I don’t reject Christ. I love Christ. It’s just that so many of you Christians are so unlike Christ.” Innayonna, “If Christians would really live according to the teachings of Christ, as found in the Bible, all of India would be Christian today.” No koma ta agbibiag amin a Kristiano a kas iti pannursuro a kanayon a maiyeb-ebkas, adayo koma ti graft and corruption.
Ngem kas iti natakuatan ni Tony Kwok, ti nangadal taray ken kasasaad ti gobierno, idi 2007, kinunana a: “Weak laws, a slow judicial system, and public cynicism. Those are the reasons corruption thrives in this country…” Ni Kwok ti experto iti graft and corruption manipud iti pagilian a Hong Kong. Isuna ti responsible iti panangdalus ti pagilianna iti kurapsion ken burukrasia.
Ania kano ti natakuatanna? Dagiti nakapsut ken awan durina a linlinteg—adu a linteg ngem awan ti mangipatungpal ken di matungtungpal wenno naaramidda laeng a kas nayon ti buntuon dagiti immunan a naigabsuon a di pulos maikaskaso iti kinapategda. Nabuntog a judicial system—nga abutenna iti mano a tawen a mangresolbar ti simple laeng a kaso, a no dadduma ket minadyik dagiti makunkuna hoodlums in robes, ken kangrunaanna amin ti saan a masapulan nga anniniwan ti kinapudno a panagserbi.
Kuna pay ni Kwok: “…here lawmakers failed tremendously because the corruption law is terrible and inadequate. They also failed miserably in providing the Office of the Ombudsman investigative powers.” Linagidaw unay ni Kwok dagiti agar-aramid iti linteg iti saanda a panagaramid ken panangipasa kadagiti linlinteg a mangkontra iti kurapsion. Pudno la unay ti kinuna ni Kwok, no adawem ti naaramidan ti kongreso ken senado iti agdama, awan sabali a lumtuad a makitam no dagiti privileged speech, panagaapa ken panagsisinnubang, panangipapilit iti kayat a panagtalinaed ti adda iti poder uray no saanen a kayat ti kaaduan—a kasla ketdi kabaelanda pay laeng a ballikugen ti timek dagiti umili. Iti ababa a pannao, awansan ti namnamaen a napudno panagserbi dagiti makunkuna nga agserserbi?
Daytoy ti kurapsion, ti sakit ti gimong a saan a pulos a maag-agasan. Nupay makitkitan ti kinabilegna, marikriknan ti impalayna a babantot, saan a maikaskaso a sarangten wenno ipaayan iti sulosion. Saan a daydiay kinaawan iti masarakan nga agasna no di ket kinaawan iti kinapudno dagiti mangagas koma.
Pudno la unay iti kuna ken pammaliiw ni kolumnista Conrado de Quiros maipapan itoy a banag: “This is corruption in every sense of the word, the kind that has to do not just with adulteration but with rottenness and decay. This is pillage of the deepest, fiercest, most terrifying kind, the kind that doesn’t just turn people into paupers but into zombies.” Adda ngamin iti makagapu itoy nga imbagana: “Power corrupts, and absolute power corrupts absolutely.”
Di nakaskasdaaw no karaman ti Pinas kadagiti pinakakurap a pagilian iti Asia. Iti scale of 10, immabuten ti 9 segun ti survey nga inwayat ti Hong Kong-based Political and Economic Risk Consultancy (PERC). Daytoy a kurapsion ti puon ken gapuna iti panagrigrigat ti kaadduan nga umili ta bumakbaknang dagiti nabaknang ken pumangpanglaw met dagiti napanglaw. Lalo ket dipay masibbolen ti kinangina dagiti gagatangen. Lapdanna daytoy ti panagdur-as. Iti laksid a maibilang daytoy nga immoral nga aramid, naruay latta dagiti parintumeng ken panagakkob kadagiti dua a dakulap a buyogan ti kidem iti man dumog wenno tangad no di man iti dir-i dagiti amen ken alleluia iti adu a makaimatang.
Kinapudno. Dayta ti manmano a masarakan lalona iti ngarab ti panagserbi. @
Thursday, December 03, 2009
Mañana Habit
Mañana habit? Ti balikas a narigat a masarakan iti English dictionary. Uray kasano ti panangukag-ukag ti diksionario, agtinnag laeng nga upay. Uray no iklik ti built-in dictionary ti MS Word, ubbaw laeng iti agparang. Ta apay a napasamak iti kastoy? Ta ngamin daytoy a balikas ket naadaw manipud kadagiti Kastila. Maysa kadagiti nagkaadu nga Spanish word a nailaga kadagiti lenguahetayo a Pinoy. Nainayon a termino nga idi agangay ket naitiponen, ket isun ti agaon a balikas iti dila. Iti ababa a pannao, inadaptar.
Ta ania aya ngamin ti mañana habit? Balikas a kayatna a sawen ket inton bigat. No koma adda ti aramidem ita ket ipabigatmo. Itantan. Ti makadakes ket no dayta a bigat ket maipabigat manen ken manen santo manen ta saan met nga aggibus ti inton bigat. Adda latta kabigatanna kadagiti managitantan.
Ngem saan a makatulong iti dur-asan daytoy nga aramid, no di ket ad-adda pay nga imamegna ti kasasaad ken saan a pannakatungpal ti wayat ket kayat nga iringpas wenno palpasen. Nupay adda met ti panawen a naan-anay nga aramiden ti kayat nga iringpas, gapu ta nasurot daytoy nga aramid ti managsulsulit, dimteng ti panawen a napukaw ti tiansa gapu dayta a panagitantan. Ti tiansa a dumur-as ket naitantantan. Pagangayanna, napukaw wenno naiyaw-awan dayta a tiansa.
Makapamisuot pay ti kastoy a tabas wenno aramid. Makaali wenno makapasurot pay. Kas pagarigan koma ta adda ti papanam, naayabanka: “Inton bigat a daytan, umayka ketdi ditoy…” No ania rason no ania dayta ket isun ti rimmimbaw iti panggep nga aramiden wenno iringpas. Naipabigat nga aramid. Naitantan. Naituntunkua. Ken adu pay a termino ken bersion iti saan a tinungpal nga aramiden iti agdama.
Adda daydiay pagsasao a kunana: Dimo aramiden inton bigat ti maaramidmo iti agdama. Maysa a napintek a palagip. Isu dayta ti agdadata a sursuroten dagiti addaan iti nasinop ken organisado nga aramid. Kadagiti addaan iti nasinop ken organisado nga aramid ket awan iti inda pakaburiboran a kamkamaten, lalona iti panagkamat ti panawen. Adayo a mapasamak dayta a banag ta nailasagdan nga aramid dayta kinasinop wenno kinaorganisado.
Apay nasken kadi nga organisado dagiti aramid? No saan a nasurotan, nasken a surotenen tapno saan a maitawtaw wenno maiyaw-awan dagiti rumbeng nga agus, tapno naannayas latta ti sursuroten a dana iti biag.
Itay nabiit, adda ti makapamisuot a pasamak a naipadpadamag. Ti registration dagiti botante. Nagdudupudop dagiti tao a mapan agrehistro iti maudi nga aldaw. Pagangayanna, saan laeng a dagiti mangimaton iti COMELEC ti nabannog no dipay ket dagiti usarenda a machine ken devices. Ti makadakes, dagiti pay agserserbi ti napabasol iti saan a pannakarehistro. Ne, saan kadi aya nga immabut iti sangapulo a bulan ti kaundayna dayta a registration ken validation dagiti botante? Kadagiti immun-una a bulan a maiwarwaragawagen a nangrugin ti registration ngem ania ti napasamak? Nginilaw ti nakatapaya ken agdudungsa nga empleado. Sa ita ta kaaldawan ti deadline, sada aggigiddan a mapan? Mañana habit!
No koma ta awan dagita a panagintuntunkua iti aramiden, nawaya koma ken nasimbeng ti nakem iti panawen a panaggibus ti aldaw a naituding. Awan koma dagita a dawat nga ekstension. Makaited laeng dagita iti saan a naannayas a panagtrabaho. Isturbo.
Ngem mapasamak latta met mañana habit. Kunada ngarud, a nailasagen ni Pinoy daytoy nga aramid. Saanen a maikkat. Saanen a maiwagat.
Isu a naginad ti idadateng ti asenso. Wenno awan ti panagbalbaliw. Ta no dadduma, ti opurtunidad ket maminsan laeng nga agtuktok iti ridaw ket saanton nga agsubli pay iti kaano man no inkaso saan a sinunggaban. Kadagiti manglislisi a kanayon iti mañana habit, isuda iti naasenso ken nalukay ti aangsanna iti daytoy nailet a lubong. @


c: text/html

text:
Dagitoy dua a pammadayaw ti kangatuan a pammadayaw a mabalin a maited ti GUMIL Filipinas, ti gunglo dagiti mannurat nga Ilokano iti Filipinas ken iti ballasiw-taaw, kadagiti mannurat nga Ilokano a nakatulong iti pannakasaluad ken pannakaparang-ay ti Literatura Ilokano.
Malaksid iti nominasion a para kadagitoy dua a pammadayaw, agawat pay ti Komite iti nominasion a para iti Don Cornelio Valdez Award. Maipaay met daytoy nga award kadagiti kameng ti GF a nakaipaay iti naisangsangayan a gapuanan a para iti isasantak ti gunglo.
Intuding ti Awards Committee ti Disiembre 31, 2016 a maudi nga aldaw a panagawatna iti nominasion.
Mapadayawan dagiti mapili nga umawat kadagitoy a pammadayaw iti Dap-ayan 2017: Ti Maika-49 a Nailian a Kombension Dagiti Mannurat nga Ilokano a maangay iti umay a tawen.
(Naipablaak iti Bannawag, Mayo 16, 2016 a bilang.)

robotstxt: allowed

filter: keep


text:
Dinamarka
Nagsasabtan: 56°N 10°E / 56°N 10°E
Ti Dinamarka (Danes: Danmark [ˈd̥ænmɑɡ̊] ( denggen)) opisial a Pagarian ti Dinamarka, ket maysa a batay-linteg a monarkia ken naturay nga estado idiay akin-amianan a Europa ken dua nga autonomo a bukbukodda a pagilian, ti Is-la ti Faroe idiay Amianan nga Atlantiko ken Groenlandia idiay Amianan nga Amerika. Daytoy a pagarian ket unitario nga estado nga addaan ti kabilegan a kas makaal-ala ti turay manipud ti maitutop a Dinamarka aginggana ti Groenlandia ken ti Is-isla ti Faroe; daytoy a pederasion ket maipakunkuna a ti Danés a Pagturayan. Ti maitutop a Dinamarka ket isu ti mangsakup a lugar, a ti hustisia, ehekutibo, ken legislatibo a kabilegan ket idiay da nga agtaeng.[5] Ti Is-isla ti Faroe ket naipalpalawagan a komunidad dagiti tattao iti kaunegan ti pagarian, ken dagiti Groenlandia a tattao ket naipalpalawagan nga addan da ti bukod da a a pangikeddeng[6][7]
Dagiti nagibasaran[urnosen | urnosen ti taudan]
- ^ "Area by region – StatBank Denmark – data and statistics".
- ^ a b c d "Denmark". International Monetary Fund.
- ^ "2016 Human Development Report" (PDF). United Nations Development Programme. 2016. Naala idi 23 Marso 2017.
- ^ Hendes Majestæt Dronning Margrethe II – kongehuset.dk (Ti Opisial a sapot a pagsaadan ti Danés a Monarkia) (iti Danes). Naala idi 4 Pebrero 2012.
- ^ Harhoff, Frederik (1993) Rigsfællesskabet (Pagturayan) (iti Danes nga addaan ti Inggles a pakabuklan). Århus: Klim, p. 498. ISBN 87-7724-335-8
- ^ Lov om Færøernes Hjemmestyre (iti Danes). Retsinformation.dk. "§ 1. Færøerne udgør inden for denne Lovs Rammer et selvstyrende Folkesamfund i det danske Rige. I Henhold hertil overtager det færøske Folk ved sin folkevalgte Repræsentation, Lagtinget, og en af dette oprettet Forvaltning, Landsstyret, inden for Rigsenheden Ordningen og Styrelsen af færøske Særanliggender som angivet i denne Lov."
- ^ Lov om Grønlands Selvstyre (iti Danes). Retsinformation.dk. "I erkendelse af, at det grønlandske folk er et folk i henhold til folkeretten med ret til selvbestemmelse, bygger loven på et ønske om at fremme ligeværdighed og gensidig respekt i partnerskabet mellem Danmark og Grønland.
- Dinamarka
- Dagiti batay-linteg a monarkia
- Dagiti pagilian a nagbeddengan ti Taaw Atlantiko
- Dagiti pagilian a nagbeddengan ti Baybay Baltiko
- Dagiti pagilian ken teritorio nga agsasao ti Danes
- Dagiti pagilian idiay Europa
- Dagiti liberal a demokrasia
- Dagiti estado a kameng ti NATO
- Dagiti estado a kameng ti Kappon ti Europa
- Dagiti estado a kameng ti Kappon para iti Mediteraneo
- Dagiti estado a kameng ti Nagkaykaysa a Pagpagilian
- Dagiti Nordiko a pagilian
- Akin-amianan nga Europa
- NUTS 2 nga estadistiko a rehion ti Kappon ti Europa
- Eskandinabia
- Dagiti estado ken teritorio a nabangon idi 1814


text:
1791
Ti tawen idi 1791 ket kadawyan a tawen a mangrugi iti Sabado iti kalendario a Gregoriano ken ti kadawyan a tawen a mangrugi iti Mierkoles ti nabunbuntog iti 11 nga aldaw a kalendario a Huliano.
Paspasamak[urnosen | urnosen ti taudan]
Enero–Hunio[urnosen | urnosen ti taudan]
- Marso 4 – Naawat ti Vermont a kas ti maika- 14 nga estado ti Estados Unidos.
Hulio–Disiembre[urnosen | urnosen ti taudan]
- Hulio 8 – Nagungunaan ni kompositor Joseph Haydn ti pammadayaw a doktorado iti musika idiay Unibersidad ti Oxford.
Naipasngay[urnosen | urnosen ti taudan]
- Abril 23 – James Buchanan, maika-15 a Presidente iti Estados Unidos (pimmusay 1868)
- Septiembre 22 – Michael Faraday, Briton a sientista (pimmusay 1867)
Pimmusay[urnosen | urnosen ti taudan]
- Disiembre 5 – Wolfgang Amadeus Mozart, Austriano a kompositor (naipasngay 1756)
Dagiti silpo ti ruar[urnosen | urnosen ti taudan]
Midia a mainaig iti 1791 iti Wikimedia Commons


text:
TI PAGWANAWANAN Septiembre 2015 | Siasino Dagiti Saksi ni Jehova?
Tapno maammuam ti sungbat, irekomendami nga umasidegka iti kasayaatan a mabalinmo a pagsaludsodan.
TOPIKO ITI AKKUB
Siasino Dagiti Saksi ni Jehova?
Adda kadi kapadam iti kapanunotan kadagiti nagkomento iti daytoy nga artikulo?
TOPIKO ITI AKKUB
Ania a Kita ti Tattao Dagiti Saksi ni Jehova?
Baka masorpresaka no sadino ti pakakitaam kadakami.
TOPIKO ITI AKKUB
Ania ti Patpatien Dagiti Saksi ni Jehova?
Ti maysa a patpatienmi maipapan iti Biblia ti mangim-impluensia iti amin a sabali pay a patpatienmi.
TOPIKO ITI AKKUB
Paggapgapuan ti Pondomi?
Paggapgapuan ti pondomi? Ania dagiti pakaus-usaranna?
TOPIKO ITI AKKUB
Apay a Mangaskasabakami?
Adda tallo a kangrunaan a rason no apay a mangaskasabakami iti intero a lubong.
PAKASARITAAN TI BIAG
Banag a Nasaysayaat Ngem iti Panagbalin a Sikat
Iti maysa la a rabii, nagbalin a sikat ni Mina Hung Godenzi a dati nga ordinario a tin-edyer. Ngem saan met gayam a kas kasayaat dayta a kas iti inar-arapaapna.
Ti Bedell’s Bible
—Nakatulong Tapno Ad-adda a Maawatan ti Biblia
Iti uneg ti 300 a tawen, nakapatpateg ti papel daytoy a patarus.
Dismayadoka Kadi iti Dios?
Naisaludsodmo kadin, ‘Apay nga impalubos ti Dios a mapasamak daytoy kaniak?’
Sungbat Dagiti Saludsod Maipapan iti Biblia
Ania ti maitulong kadatayo dagiti padto iti Biblia?
Dagiti Features a Makita Online
Ania ti Gubat ti Armagedon?
Iti Biblia, maminsan laeng nga agparang ti sao nga Armagedon, ngem ti gubat a tuktukoyenna ket naisalaysay iti intero a Kasuratan.


text:
Di Umiso a Sursuro 1: Imortal Kano ti Kararua
Ania ti nagtaudan dayta a di umiso a sursuro?
“Dagiti nagkauna a pilosopo a Kristiano tinuladda ti kapanunotan dagiti Griego a ti kararua ket imortal ken patienda a pinarsua ti Dios ti kararua sana inkabil dayta iti mayin-inaw a bagi.”—The New Encyclopædia Britannica (1988), Tomo 11, panid 25.
Ania ti kunaen ti Biblia?
“Ti cararua nga agbasol matayto.”—Ezequiel 18:4, Ti Biblia.
Kuna ti Biblia maipapan iti pannakaparsua ti umuna a kararua: “Ni Jehova a Dios binukelna ti tao manipud tapok a naggapu iti daga ket impuyotna kadagiti abut ti agongna ti anges ti biag, ket ti tao nagbalin a kararua [Hebrew, ne′phesh] a sibibiag.”—Genesis 2:7.
Ti Hebreo a sao a ne’phesh a naipatarus a “kararua,” kayuloganna ti ‘agang-anges a parsua.’ Idi pinarsua ti Dios ni Adan, saan nga imortal a kararua ti inkabilna iti bagi ni Adan no di ket puersa ti biag, a masustiner babaen ti panaganges. No kasta, kas ipakita ti Biblia, ti “kararua” tukoyenna ti pakabuklan ti sibibiag a tao. No mapukaw ti puersa ti biag nga inted ti Dios, matay ti kararua.—Genesis 3:19; Ezequiel 18:20.
Gapu iti doktrina nga imortal ti kararua, timmaud dagitoy a saludsod: Sadino ti papanan dagiti kararua kalpasan ti ipapatay? Ania ti mapasamak iti kararua dagiti nadangkes? Idi a dagiti agkunkuna a Kristiano inawatda ti di umiso a sursuro a ti kararua ket imortal, dayta ti nangituggod kadakuada a mangawat iti sabali pay a di umiso a sursuro—ti umap-apuy nga impierno.
Idiligyo dagitoy a bersikulo ti Biblia: Eclesiastes 3:19; Mateo 10:28; Aramid 3:23
KINAPUDNO:
No matay ti maysa a tao, maawanen ti kararua


text:
Columbus, Ohio
Ti Columbus (/kəˈlʌmbəs/) ket isu ti kapitolio ken ti kadakkelan a siudad ti Estado ti Ohio. Daytoy ti maika-15 a kadakkelan a siudad idiay Estados Unidos ken addaan iti populasion iti 822,553 (karkulo idi 2013). Daytoy ti bugas ti siudad ti Estadistikal a Lugar ti Metropilitano ti Columbus, Ohio (MSA), a mangbukel iti lugar dagiti sangapulo a kondado.[1] Babaen ti modelo ti Estadistikal a Lugar ti Metropolitano (MSA), daytoy ti maikatlo a kadakkelan a metropolitano a lugar idiay Ohio, ken kapadpadana ti MSA ti Cleveland MSA ken naud-udi bassit manipud ti MSA ti Cincinnati (mangiraman kadagiti paset ti Kentucky ken Indiana).[2]
Dagiti nagibasaran[urnosen | urnosen ti taudan]
- ^ "2 counties added to Columbus metro area" Columbus Dispatch. 2013. Naala idi Abril 16, 2014.
- ^ "Table 1. Annual Estimates of the Population of Metropolitan and Micropolitan Statistical Areas: April 1, 2010 to July 1, 2012" (CSV). 2012 Population Estimates. United States Census Bureau, Population Division. Marso 2013. Naala idi Marso 17, 2013.
Dagiti silpo ti ruar[urnosen | urnosen ti taudan]
Midia a mainaig iti Columbus, Ohio iti Wikimedia Commons
Pakaammo ti panagbiahe idiay Columbus, Ohio manipud iti Wikivoyage (iti Ingles)


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Exodo 23:1-33
23 “Dika sawen ti damag a di pudno.+ Dika makitinnulong iti daydiay nadangkes babaen ti panagbalin a saksi a manggandat iti kinaranggas.+2 Dika sumurot iti bunggoy maipaay kadagiti dakes a panggep;+ ket dika mangpaneknek iti panagsinnubang iti kasta sumiasika a makikadua iti bunggoy tapno ballikugem ti hustisia.+3 No maipapan iti daydiay nanumo, dika mangipakita iti panangpabor iti pannakisinnubangna.+4 “No masalamaam ti toro ti kabusormo wenno ti asnona a maiwawwawa, di bumurong nga isublim kenkuana.+5 No makitam ti asno daydiay manggurgura kenka a napaidda iti sidong ti awitna, ngarud saanmonto a baybay-an. Di bumurong a kaduamto a mangluk-at iti dayta.+6 “Saanmo a ballikugen ti hudisial a pangngeddeng ti napanglaw a taom iti pannakisinnubangna.+7 “Umadayoka iti ulbod a sao.+ Ket dika papatayen ti awanan basol ken ti nalinteg, ta saankonto nga ideklara a nalinteg daydiay nadangkes.+8 “Saanka nga umawat iti pasuksok, ta ti pasuksok bulsekenna dagiti nalawag-panagkitana a tattao ken mabalinna a killuen ti sasao dagiti nalinteg a tattao.+9 “Ket dika irurumen ti maysa a ganggannaet nga agnanaed,+ yantangay dakayo ammoyo ti kararua ti ganggannaet nga agnanaed, agsipud ta nagbalinkayo a ganggannaet nga agnanaed idiay daga ti Egipto.+10 “Ket iti innem a tawen mulaam ti dagam iti bin-i ket ummongemto ti apitna.+11 Ngem iti maikapito a tawen bay-am nga agtangatang ket bay-amto nga agkalaegan,+ ket dagidiay napanglaw kadagiti umilim mangandanto iti dayta; ket ti mateddada kanen dagiti atap nga animal iti tay-ak.+ Kasta ti aramidem iti kaubasam ken kaolibuam.12 “Innem nga aldaw nga aramidem ti trabahom;+ ngem iti maikapito nga aldaw sumardengka, tapno ti torom ken ti asnom makapaginanada ket ti anak a lalaki ti adipenmo a babai ken ti ganggannaet nga agnanaed mapabang-aranda.+13 “Ket agaluadkayo mainaig iti isuamin a sinaok kadakayo;+ ket dikay dakamaten ti nagan dagiti sabali a didios. Rebbeng a saan a mangngeg iti ngiwatmo.+14 “Mamitlo iti makatawen a mangrambakka iti piesta kaniak.+15 Salimetmetamto ti piesta dagiti di pinaalsa a tinapay.+ Mangankanto kadagiti di pinaalsa a tinapay+ iti pito nga aldaw, kas iti imbilinko kenka, iti naituding a tiempo iti bulan ti Abib,+ agsipud ta iti dayta rimmuarka manipud Egipto. Ket masapul a saanda a dumatag nga ima-ima iti sanguanak.+16 Kasta met, ti piesta ti panagani iti umuna a naluom a bungbunga+ dagiti bannogmo, iti immulam iti talon;+ ken ti piesta ti panagurnong iti ipapanaw ti tawen, no urnongem dagiti nagbannogam manipud iti talon.+17 Iti tallo a pasamak iti makatawen tunggal lalaki kenka agparangto iti sanguanan ti pudno nga Apo, ni Jehova.+18 “Ti dara ti sakripisiok dika isakripisio a kadua ti nalebaduraan. Ket ti taba ti piestak rebbeng a di agtalinaed iti agpatnag agingga iti bigat.+19 “Ti kasayaatan ti umuna a naluom a bungbunga ti dagam iyegmo iti balay ni Jehova a Diosmo.+“Dika ilambong ti maysa nga urbon a kalding iti gatas ti inana.+20 “Adtoy ibaonko ti maysa nga anghel+ iti masanguanam tapno aywanannaka iti dalan ken tapno ipannaka iti disso nga insaganak.+21 Aluadam ta bagim gapu kenkuana ket agtulnogka iti timekna. Dika agtignay a sirerebelioso kenkuana, ta saannanto a pakawanen ti salungasingyo;+ agsipud ta ti naganko adda kenkuana.22 Nupay kasta, no siiinget nga agtulnogka iti timekna ket pudno nga aramidem ti isuamin a sawekto,+ iti kasta sigurado a busorekto dagiti kabusormo ken riribukek dagidiay mangriribuk kenka.+23 Ta ti anghelko mapanto iti sanguanam ket pudno nga ipannakanto kadagiti Amoreo ken kadagiti Heteo ken kadagiti Perizeo ken kadagiti Canaanita, kadagiti Heveo ken kadagiti Jebuseo, ket sigurado a punasekto ida.+24 Dika agruknoy iti didiosda wenno mauyotan nga agserbi kadakuada, ket dika aramiden ti aniaman a banag a kas iti ar-aramidda,+ no di ket di bumurong a rebbaemto ida ket di bumurong a rippuogemto dagiti sagrado a munmonda.+25 Ket masapul nga agserbikayo ken Jehova a Diosyo,+ ket sigurado a bendisionannanto ti tinapaymo ken ti danummo;+ ket pudno nga iyadayokto ti sakit iti tengngam.+26 Awanto iti dagam uray ti maysa a babai a maregreg ti sikogna wenno uray ti maysa a lupes a babai.+ An-anayekto ti bilang dagiti aldawmo.+27 “Ket ibaonkonto ti panagaliaw kaniak nga umun-una ngem sika,+ ket sigurado a riribukekto ti amin a tattao nga iti tengngada ti umayam, ket pudno nga itedkonto kenka ti teltel dagiti amin a kabusormo.+28 Ket ibaonkonto ti panagliday nga umun-una ngem sika,+ ket pagtalawennanto laeng dagiti Heveo, dagiti Canaanita ken dagiti Heteo iti sanguanam.+29 Saankonto ida a pagtalawen iti sanguanam iti maymaysa a tawen, tapno ti daga saan nga agbalin a langalang a rebbek ket dagiti atap nga animal iti tay-ak pudno nga umaduda maibusor kenka.+30 Main-inut a pagtalawekto ida iti sanguanam, agingga nga agbalinka a nabunga ket pudno a tagikuaem ti daga.+31 “Ket ipasdekkonto ti beddengmo manipud iti Nalabaga a Baybay agingga iti baybay dagiti Filisteo ken manipud iti let-ang agingga iti Karayan;+ agsipud ta iyawatkonto ita imayo dagiti agnanaed iti daga, ket sigurado a pagtalawemto ida iti sanguanam.+32 Saanka a makipinnatalged iti tulag kadakuada wenno iti didiosda.+33 Saanda koma nga agnaed iti dagam, tapno saandaka a pagbasolen maikaniwas kaniak. No kas pagarigan agserbika iti didiosda, agbalin a silo kenka dayta.”+


text:
No Kasanoyo a Masalakniban Dagiti Annakyo
DITAY unay kayat a pagsasaritaan ti maipapan iti seksual a panangabuso kadagiti ubbing. Mamagsidduker kadagiti nagannak uray laengen ti basta panangpanunot iti dayta! Talaga a nakaam-amak ken nakalkaldaang ti kasta a panangabuso, ngem dayta ket pudno a mapaspasamak iti kaaldawantayo ket makadidigra dagiti epektona kadagiti ubbing. Rumbeng kadi nga usigentayo ti maipapan iti dayta? Ala ket, kasano aya kapateg kadakayo ti kinatalged ti anakyo? Saan a taktak ti panangammotayo kadagiti nakalkaldaang a pasamak a nainaig iti panangabuso. Ti kasta a pannakaammo ket sigurado a makatulong iti kinatalgedda.
Nupay nasaknap ti panangabuso kadagiti ubbing, saanyo koma nga ipalubos a kumapuy ti pakinakemyo. Uray ipapanyo a limitado ti kabaelanyo, addaankay iti bileg nga awan kadagiti annakyo—dagiti abilidad a sada la magun-odan kalpasan ti adu a tawen, wenno dinekdekada pay ketdi. Iti panaglabas dagiti tawen, nakaurnongkayon iti adu a pannakaammo, kapadasan, ken sirib. Tapno agballigikayo, nasken a parang-ayen ken ipakatyo dagita nga abilidad tapno masalaknibanyo ti anakyo. Pagsasaritaantayo ti sumaganad a tallo a kangrunaan nga addang a mabalin nga aramiden ti tunggal nagannak: (1) Dakayo koma ti kangrunaan a mangsalaknib iti anakyo maibusor iti seksual a panangabuso, (2) ilawlawagyo iti anakyo ti maipapan iti seksual a panangabuso, ken (3) isuroyo iti anakyo dagiti napateg nga addang nga aramidenna tapno masalaknibanna ti bagina.
Dakayo met la Kadi ti Kangrunaan a Mangsalsalaknib iti Anakyo?
Imbes a makakaammo lattan dagiti annak a mangsalaknib iti bagbagida, dagiti nagannak ti kangrunaan a makinrebbeng a mangsalaknib kadakuada. Gapuna, sakbay a masursuruanda dagiti annakda, masapul a masursuruan nga umuna dagiti nagannak. No maysaka a nagannak, adda sumagmamano a masapul nga ammuem maipapan iti panangabuso kadagiti ubbing. Nasken nga ammuem no siasino dagiti posible a mangabuso ken no kasanoda nga ibanag ti dakes a panggepda. Masansan nga ipapan dagiti nagannak a dagiti mangab-abuso kadagiti ubbing ket dagidiay estranghero a sililimed nga agsisiim, nga ipampamuspusanda ti mangkidnap ken mangrames kadagiti ubbing. Sabagay, talaga nga adda ti kakasta a kumaw. Masansan a maipadpadamag dagita. Nupay kasta, manmano dagita a pasamak. Iti agarup 90 a porsiento kadagiti ubbing a biktima ti seksual a panangabuso, ti nangabuso ket datin nga am-ammo ken taltalken ti ubing.
Natural laeng a kasla narigatyo a patien a ti anakyo ket garteman ti maysa a mannakigayyem a kaarruba, mannursuro, para aywan iti salun-at, coach, wenno kabagian. Kinapudnona, saan a kasta ti kaaduan a tattao. Ngarud, saan a nasayaat no pagsuspetsaanyo amin a tattao iti aglawlawyo. Kaskasdi, maigagayo ti anakyo no ammuenyo dagiti taktika nga us-usaren ti kaaduan a manangmolestia.—Kitaenyo ti kahon iti panid 6.
No kabesadoyo dagita a taktika, ad-addanto a nakasaganakayo a nagannak nga agtignay kas kangrunaan a mangsalaknib. Kas pagarigan, ania ti aramidenyo no adda tao a mas interesado kadagiti ubbing ngem kadagiti nataengan, sa kasta unay ti panangasikaso ken panangregalona iti anakyo, wenno agboluntario nga agaw-awir wenno mangipasiar kenkuana a duduada laeng? Ipapanyo kadi a dagus a manangmolestia dayta a tao? Saan. Dikay agsuspetsa a dagus. Nalabit awan dakes a motibona. Kaskasdi, daytat’ mangpaalibtak koma kadakayo. Kuna ti Biblia: “Ti asinoman nga awanan kapadasan maaddaan pammati iti tunggal sao, ngem daydiay nasaldet utobenna dagiti addangna.”—Proverbio 14:15.
Laglagipenyo nga aniaman a diaya a sobra ti sayaatna ket mapagduaduaan. Usisaenyo a naimbag ti asinoman nga agboluntario a mangaywan wenno mangkadua iti anakyo bayat ti kaawanyo. Ibagayo iti dayta a tao nga aniaman nga oras ket umayyo kitaen ti anakyo. Da Melissa ken Brad, agkabannuag a nagannak ti tallo nga ubbing a lallaki, saanda a basta ibati ti anakda iti maysa nga adulto. Idi adda nangisuro iti musika iti maysa kadagiti annakna idiay balayda, imbaga ni Melissa iti dayta nga instruktor: “Pasaray umayak ditoy kabayatan ti kaaddam.” Kasla agparang a nalabes ti kasta a kinaridam, ngem nasaysayaat laengen ti agsakbay ngem ti agbabawi inton agangay.
Kanayon nga ammuenyo ti ar-aramiden ti anakyo, agraman dagiti gagayyemna ken uray dagiti ad-adalenna idiay eskuelaan. Ammuenyo amin a detalye dagiti naiplano a panagpasiarna. Sigun iti maysa nga espesialista iti sakit ti isip a 33 a tawenen a mangad-adal kadagiti kaso ti seksual a panangabuso, adu kadagita a panangabuso ti naliklikan koma no nagsakbay dagiti nagannak. Inadawna ti sinao ti maysa a nasentensiaan a manangabuso: “Basta italek latta ngaminen dagiti nagannak ti annakda kadakami. . . . Dayta ti nangted kaniak iti gundaway a mangaramid iti kaykayatko.” Laglagipenyo a ti puntiria ti kaaduan a manangabuso ket dagidiay ubbing a nalaka a mabiktima. Narigrigat a mabiktima dagiti ubbing no kanayon nga ammo dagiti nagannak no ania ti ar-aramiden dagiti annakda.
Ammuenyo ti ar-aramiden ti anakyo
Ti panangimdengyo a naimbag ti sabali pay a pamay-an a makapagtignaykayo kas kangrunaan a salaknib. Manmano nga agipulong dagiti naabuso nga ubbing. Ngamin, mabain ken madanaganda unay iti reaksion ti siasinoman a pangibagaanda. Isu nga imdenganyo a naimbag uray dagiti kabassitan a pangripiripan. * No adda nasao ti anakyo a nakaburiboranyo, sitatanang a saludsodanyo. No kunana a dina kayaten daydiay mangay-aywan kenkuana, damagenyo no apay. No ibagana a ti la ipapaay-ayam ti maysa a tao kenkuana, damagenyo: “Ania ti ipapaay-ayamna? Ania ti ar-aramidenna kenka?” No agreklamo nga adda tao a nangkilikili kenkuana, damagenyo, “Ania a paset ti bagim ti kinilikilina?” Saanyo a dagus a tagilag-anen dagiti sungbat ti anakyo. Dagiti manangabuso ibagada iti ubing nga awan ti mamati no agipulong isuna; ket nakalkaldaang ta masansan a pudno dayta. Ket no bilang ta naabuso ti maysa nga ubing, nalaklakanto a mailiwliwagna ti riknana no isu ket patien ken suportaran dagiti nagannakna.
Dakayo koma ti kangrunaan a mangsalaknib iti anakyo
Ilawlawagyo ti Maipapan iti Seksual a Panangabuso
Sigun iti libro maipapan iti pannakaabuso dagiti ubbing, kastoy ti kinuna ti maysa a naibalud a manangabuso: “Nakalaklaka nga isarunok a biktimaen ti maysa nga ubing nga ignorante maipapan iti sekso.” Dagita a makapasidduker a sasao ket napateg a palagip kadagiti nagannak. Dagiti ubbing nga ignorante maipapan iti sekso ket nalaklaka nga amang nga allilawen dagiti manangabuso. Kuna ti Biblia a ti pannakaammo ken sirib ispalennatayo “manipud iti tao nga agsasao iti balusingsing a bambanag.” (Proverbio 2:10-12) Saan aya a kasta ti kayatyo para iti anakyo? No kasta, kas maikadua nga addang tapno masalaknibanyo ti anakyo, dikay koma mabain a mangisuro kenkuana iti maipapan iti daytoy napateg a tema.
Ngem kasanoyo nga aramiden dayta? Maalumiim ti adu a nagannak a makisarita kadagiti annakda maipapan iti sekso. Nalabit ad-adda pay nga alusiisen ti anakyo a mangiruangan iti dayta a saritaan. Isu a dakayo ti mangyun-una. Kuna ni Melissa: “Nasapami ida nga insuro. Imbagami ti nagan dagiti paset ti bagida. Tapno maawatanda a saan a karkarna wenno nakababain ti aniaman a paset ti bagida, inusarmi ti pudpudno a nagan dagita imbes a dagiti sasao a maus-usar para kadagiti ubbing.” Kalpasan dayta, nalaklakayonton nga ilawlawag ti maipapan iti panangabuso. Para iti adu a nagannak, umdasen ti panangibagada kadagiti annakda a dagiti paset ti bagi a maabbongan iti kawes a pagdigus wenno bathing suit ket espesial ken awan ti rumbeng a mangsagid kadagita.
Dikay koma mabain a mangisuro iti anakyo ti maipapan iti sekso
Kinuna ni Heather, a nadakamat iti immun-una nga artikulo: “Imbagami iti anakmi a lalaki a ti mabagbagina ket saan a rumbeng a sagiden ti asinoman ken saan nga abalbalay dayta. Saan a mabalin nga ay-ayamen ti asinoman, uray dakami a Nanang ken Tatangna, agraman ti doktor. No ipadoktormi ti anakmi, ilawlawagko a no sagiden man ti doktor dayta a paset ti bagina, dayta ket tapno maeksamen laeng. Iti kasta, masigurado nga awan ti problema iti salun-atna.” Pasaray aramiden koma ti ama wenno ina ti kasta a pannakisarita, ket ipanamnamada iti anakda a mabalinna ti kanayon nga agkamang ken agpulong kadakuada no adda nangsagid iti pribado a paset ti bagina wenno adda asinoman namagbalin kenkuana nga alusiisen. Dagiti eksperto iti panangliklik iti pannakaabuso irekomendarda nga iyurnos koma ti amin a nagannak ti kasta a pannakisarita kadagiti annakda.
Adun ti nakapaneknek a ti libro nga Agsursuroka iti Naindaklan a Mannursuro * ket makatulong unay iti panangisuro iti dayta a tema. Ti Kapitulo 32 a “No Kasano a Nasalakniban ni Jesus,” ket direkta ngem makaliwliwa ti mensahena kadagiti ubbing no maipapan kadagiti peggad ti pannakaabuso ken iti kinapateg ti panangsalaknibda iti bagida. Kuna ni Melissa: “Pinatalgedan dayta a libro dagiti immun-unan a naibagami kadagiti annakmi.”
Masapul a maammuan dagiti ubbing nga iti panawentayo ita, adda dagiti mananggundaway a tattao a pagay-ayatda a karawaen dagiti ubbing wenno duroganda ida a mangkarawa kadakuada iti naalas a pamay-an. Dagita a pakdaar ket saan koma a panggapuan dagiti ubbing nga agbuteng wenno agsuspetsa iti amin a nataengan. Kinuna ni Heather: “Pakdaar laeng dagita a mangsalaknib kadakuada. Maysa la dayta kadagiti nagadu nga impormasion, a kaaduan kadagita ket saan a nainaig iti panangabuso. Saan a pulos a dayta ti namagbuteng iti anakko.”
Isuroyo met iti anakyo ti balanse a panangmatmat iti kinatulnog. Napateg ti panangisuro iti panagtulnog ngem narigat nga ilawlawag. (Colosas 3:20) Ngem aluadanyo koma di la ket ta pagtulnogannanto ketdi ti uray ania a maibilin kenkuana. Ti anakyo ket nalaka a mabiktima iti panangabuso no suruanyo a kanayon nga agtulnog iti uray asino a nataengan, iti uray ania a kasasaad. Nalaka a madlaw dagiti manangabuso no saan nga ammo ti ubing ti agkedked. Dagiti masirib a nagannak ipaganetgetda iti annakda nga adda pagpatinggaan ti panagtulnog. Kadagiti Kristiano a nagannak, saan unay a narigat dayta. Mabalin nga umdasen ti panangibagada iti: “No adda mangibaga kenka nga aramidem ti banag nga iparit ni Jehova a Dios, saanmo nga ar-aramiden. Uray dakami a Nanang ken Tatangmo, saanmi a rumbeng nga ipaaramid kenka ti aniaman nga iparit ni Jehova. Ket kanayon koma nga ipulongmo kadakami no adda asinoman a mangipaaramid kenka iti dakes.”
Kamaudiananna, ibagayo iti anakyo a saan a mabalin a diktaran isuna ti asinoman nga agilimed kadakayo. Bilinenyo a dina patpatien ti asinoman a mangibaga kenkuana nga isekretona kadakayo ti nagsaritaanda. Imbes ketdi, masapul a kanayon nga ipulong ti anakyo dayta. Aniaman ti naibaga kenkuana, uray pay no isu ket binutbuteng ti manangabuso, wenno uray no isuna a mismo ti nakaaramid iti dakes, nasayaat latta no umasideg a kanayon kadakayo a nagannakna ket ibagana kadakayo ti amin a napasamak. Ti koma pamay-anyo a mangibilin kadagita ket saan a makapabuteng. Ipanamnamayo kenkuana a kaaduan a tattao ket dida aramiden dagiti banag a kas iti panangkarawa iti pribado a paset ti bagi, panangipaaramid iti banag nga iparit ti Dios, wenno panangibilin kenkuana nga agilimed. Dagita a bilin ket panagsakbay laeng a kas iti panangiplano iti pagruaranyo no bilang ta adda uram, nupay mabalin met nga awanto ti rumsua a kasasaad a pagaplikaran dagita a bilin.
Ilawlawagyo ti maipapan iti seksual a panangabuso
Isuroyo no Kasanona a Salakniban ti Bagina
Ti maikatlo nga addang a pagsasaritaantayo isu ti panangisuroyo iti anakyo kadagiti simple nga aramidenna no adda asinoman a manggundaway kenkuana bayat ti kaawanyo. Masansan a mairekomendar nga ensayuenyo ti aktual nga aramidenna. Saludsodanyo ti anakyo no ania ti aramidenna no maipasango iti maysa a situasion sa palubosanyo a sumungbat. Kas pagarigan, damagenyo: “Ania ngay ti aramidem no napanta nakitienda ket naisinaka kaniak? Kasanonak ngay a biroken?” Nalabit a ti sungbatna ket saan a kas iti namnamaenyo, ngem mabalinyo nga isuro babaen ti kanayonan a saludsod, kas iti, “Adda pay kadi mapanunotmo a nasaysayaat nga aramiden tapno saanka a maan-ano?”
Mabalinyo nga usaren ti umasping a salsaludsod tapno maammuanyo no ania ti kasayaatan nga aramidenna no adda manggandat a mangkarawa kadagiti pribado a paset ti bagina. No mapabutngan ti anakyo kadagiti kasta a saludsod, mabalin a nasaysayaat no agestoriakayo maipapan iti sabali nga ubing. Kas pagarigan, kunaenyo: “Adda ubing a kimmuyog iti kaykayatna a kabagianna. Ngem idi kuan, ti ubing ket gandaten metten a karawaen ti kabagianna. Panagkunam, ania ngata ti rumbeng nga aramiden ti ubing tapno masalaknibanna ti bagina?”
Isuroyo no kasanona a salakniban ti bagina
Ania ti rumbeng nga isuroyo nga aramiden ti anakyo no maipasango kadagiti situasion a kas iti dayta? Kuna ti maysa nga autor: “Ti panangibaga ti ubing iti, ‘Saan!’ wenno ‘Dakes dayta!’ wenno ‘Ipulongka!’ pabutnganna ti maysa a manangabuso tapno agsardeng ken agpanunot.” Tulonganyo ti anakyo a mangyakto kadagiti ababa nga eksena tapno ammona nga iriaw ti panagkedkedna, dagdagus a tumaray, ken ipulongna kadakayo ti aniaman a napasamak. Uray no kasla naawatan a naimbag ti anakyo ti insuroyo kenkuana, nalabit nalaka laeng a malipatanna dayta iti las-ud ti sumagmamano a lawas wenno bulan. Isu a naynay nga ulitenyo dayta a panangsanay.
Isuroyo ti anakyo nga agbalin a natured ken determinado no maipasango iti manangabuso
Amin a mangay-aywan iti ubing, agraman dagiti lallaki—kas iti tatang, agsiuman nga ama, wenno dadduma pay a kabagian a lallaki—makipasetda koma kadagitoy a panagsasarita. Apay? Ngamin, no amin ket makipaset iti pannakaisuro ti ubing, arigna ikarkarida kenkuana a didanto pulos aramiden ti kasta a panangabuso kenkuana. Ngem nakalkaldaang ta iti uneg a mismo ti pamilia ti pakaar-aramidan ti kaaduan a seksual a panangabuso. Ilawlawag ti sumaruno nga artikulo no kasanoyo a pagbalinen ti pamiliayo a natalged a pagkamangan iti daytoy abusado a lubong.
^ par. 10 Kuna dagiti eksperto nga uray saan nga agpulong ti adu kadagiti naabuso nga ubbing, adda latta pakadlawan nga adda dakes a napasamak kadakuada. Kas pagarigan, no bigla a sublian ti ubing dagiti ugali a nabayagen a nadaklanna, kas iti panagisbona iti iddana, kanayon a nakakapet kenni nanangna, wenno mabuteng nga agmaymaysa, nalabit pagilasinan dayta nga adda dakes a napasamak kenkuana. Ngem diyo koma ipapan a ti kakasta a sintoma ket kanayon a pagilasinan iti pannakaabuso. Sitatanang a paregtaenyo ti anakyo a mangibaga iti pakaburburiboranna ket iti kasta maliwliwa, maandingay, ken masalaknibanyo.
^ par. 15 Impablaak dagiti Saksi ni Jehova.


text:
AGRIINGKAYO! Septiembre 2012 | Panungpalan—Ti Agpayso ken ti Parparbo
Dagiti maipagarup a mapasamak iti panungpalan ti lubong ket saan a kabbaro. Ania ti agpayso ken ania ti kuna ti Biblia?
TOPIKO ITI AKKUB
Nagadu ti Aginteres iti Panungpalan
Adu ti prediksion maipapan iti kanibusanan ti lubong. Agpayso ngata dagita wenno parparbo?
TOPIKO ITI AKKUB
Panungpalan—Pagbutbutngan ti Adu
Ammuem ti innem a pasamak a pagamkan ti tattao a mangdadael iti sibilisasiontayo.
TOPIKO ITI AKKUB
Panungpalan—Mabalin a Saan a Kas iti Ipagarupmo
Asidegen ti dakkel a panagbalbaliw sigun iti Biblia. Anianto ti mapasamak?
SALUDSOD DAGITI AGTUTUBO
Ania ti Manamnamak Inton Addan Asawak?—Paset 1
Ania dagiti pagimbagan ken problema a realistiko a manamnamam iti panagasawa?
Ti Biblia—Libro ti Umiso a Padto—Paset 5
Inusar ni Jesus ti biagna a mangisuro iti “naimbag a damag ti pagarian.” Nagngudo kadi ti mensahena idi natay?
Sukimatentayo Dagiti Zoo Ita
Ammuem no ania dagiti mabalin a makitam kadagiti zoo ken ti ar-aramidenda a mangsalaknib kadagiti animal a dandanin maungaw.
NADISENIO KADI?
Panaglangoy ti Pinangen nga Ikan
Ania ti maisuro kadatayo dagiti ikan tapno malimitaran ti panagdidinnungpar dagiti lugan?
NO ANIA TI KUNA TI BIBLIA
Kasapulan Kadi a Makimiembroka iti Organisado a Relihion?
Apay nga adu ti nangpanawen iti relihionda? Ania a wagas ti kayat ti Dios a panagdaydayaw kenkuana?
Dagiti Nagkauna nga Eksperto iti Medisina
Ammuem no kasano a dagiti bambanag iti medisina a nadiskobre ken naimbento ti tattao a kas ken Avicenna ket nagbalin a pundasion ti moderno a medisina.
Dagiti Medikal nga Alternatibo ti Panangyalison iti Dara
Basaem ti reaksion dagiti nalatak nga eksperto manipud iti nasurok nga 40 a pagilian maipapan kadagiti impormasion mainaig kadagiti medikal nga alternatibo ti panangyalison iti dara.
Panangmatmat iti Lubong
Karaman a topiko: Medikal a turismo iti Asia, panamaggigiddan iti trabaho, malang-ab nga asuk ti sigarilio, natay gapu iti ginggined, ken adu a nagpakamatay iti Russia.
Ti Adu ti Usarna a Lemon
Mabalinmo a kanen, inumen ti tubbogna, ken alaen ti lanana. Ammuem ti ad-adu pay maipapan iti daytoy adu ti usarna a prutas.
Adalen ti Pamilia
Ammuem ita a bulan ti maipapan iti managyaman nga agkukutel, ni Moises, ken dagiti Saksi ni Jehova idiay Madagascar.


text:
Bilar, Bohol
Ti Bilar ket maysa a maika-4 a klase nga ili iti probinsia ti Bohol iti Filipinas.
Dagiti baranggay[urnosen | urnosen ti taudan]
Ti Bilar ket nabingbingay a politikal kadagiti 19 a barbaranggay.[2]
- Bonifacio
- Bugang Norte
- Bugang Sur
- Cabacnitan (Magsaysay)
- Cambigsi
- Campagao
- Cansumbol
- Dagohoy
- Owac
- Poblacion
- Quezon
- Riverside
- Rizal
- Roxas
- Subayon
- Villa Aurora
- Villa Suerte
- Yanaya
- Zamora
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Bohol". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 6 Oktubre 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Bohol". Datos ti Populasion ti Ili. Dibision ti Panagsukisok ti LWUA. Naala idi 6 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
ILOKANO LANGUAGE AND LITERATURE PROGRAM
Universidad ti Hawai’i iti Manoa
455 A Spalding Hall, 2540 Maile Way
Honolulu, HI 96822
Tel. 808 956 8404
KABLAAW
Maysa a pakaidayawan ti panangkablaawko iti Cabugao International iti panangrambakyo manen iti sagrado a panagkakammayetyo.
Kadagiti kapada nga Ilokano a kadagiti sabali a pagilian a naisadsad, ammotayo ti pakasaritaan dagiti rikna nga agbirbirok a kankanayon iti komunidad, daytoy purok ken lugar ken pannakikadua kadagiti kailian tapno iti kasta ket manen ken manen, mapartuat ken mapaadda dagiti nagkauna a lagip a mangbitbitibit iti kinaasinnotayo.
Dagitoy a nagkauna a lagip—laglagip a rangrangtay ti pagsasao ken kulturatayo nga Ilokano—ket isu met laeng ti naindaklan ken nainsagraduan a baul ti kina-Ilokanotayo, nga iti kaso dagiti taga-Cabugao, ket awan sabali no di ti dida pananglipat iti kina-Cabugawenioda.
Sinanamatayo nga iti aramid a panangiyalikaka iti dayta a kinaasinno, nga iti obligasion a mapadur-as dayta a komitment ti kinasiudadano
iti nakayanakan a daga, nga iti responsibilidad a mangtaliaw iti naggapuan, daytoy nga adal nga ipakpakita daytoy a panagtitimpuyog dagiti manakman gapu ta nakamurmuray, ken nakamurmuray gapu ta nanakman a kakailian iti deppaarna iti Amianan ket agbalin a pagtuladan dagiti sabali pay nga organisasion iti daytoy nga Estado.
Paggaammotayo ti naindaklan a tamingentayo: ti pannakataginayon ti kinaasinnotayo, ti pannakapadur-as kadagiti kultural nga aktividadtayo, ken ti panangpabaro iti moral a rebbengentayo a kas responsable nga anak ti ili a Cabugao.
Ngarud, yawatko ti nabara a kablaaw iti daytoy nga organisasion.
Buyogan met dayta a kablaaw ti maysa a panamati a dinto mamingga daytoy nga aramid ti organisasionyo a kas simbolo ken pammaneknek iti nabiag a kari iti ili ken kadagiti kailiantayo. Agbiagkayo!
(Fdo) Aurelio Solver Agcaoili, Ph.D.
Program Coordinator


text:
Ni Dexter Marin Fabito
Rumigat a rumigat ti panagbiag dagiti agpaspasada nangnangruna dagiti traysikelan gapu iti agtultuloy nga ingingina ti gasolina. No bilang agrollback man bassit laeng. Dakdakkelto manen ti ipanginada.
Numan pay kasta a narigat ti masapulan, saan a nagbalin dayta a paratignay ken ni Mr. FERDINAND SADORNAS ti Bangan, Sanchez Mira, Cagayan tapno dina isubli ti nabirokanna a natinnagko a walletko. Numan pay maysa laeng a traysikel boy nagari iti pusona ti asi ken konsensia. Napalaus ti yamanko ta maysa a nakristianuan ti panagpuspusona ti nakapidut ta nagsubli met laeng a kompleto ti walletko. Nagsubli met laeng ti Drivers Licenseko, orihinal nga OR ken CR ti motor, Press ID ken nasurok a sangaribu a kuarta ken dadduma pay a papeles. Wen, dakkel bassit a gatad ken aldaw ti palabsen tapno maisublik dagita ngem gapu iti nadalus a puso ni Mr. Sadornas saanen a nasken a pakaringgorak.
Maysa manen daytoy a dayaw ti sibubukel a Sanchez Mira ken ti SMTODA (Sanchez Mira Tricycle Operators and Drivers Association) ken ti Barangay Bangan gapu iti inaramid ni Mr. Sadornas. Maysa met isuna a nangipaneknek iti kinadalus ti panagpuspuso dagiti traysikelan a kas kada Mark Ifurung ken Samuel Villa a nangisubli iti napidutda a dakkel a gatad a kukua ti Planeta Mannalon Motors iti Langagan, Sanchez Mira. Ni Jake Balungaya iti panangisublina iti nabatik a selponko iti traysikelna idi napan a tawen. Kasta met ni Apo Crisanto (diakon malagip ti apelyidona) a nangisubli iti nabati iti traysikelna a selpon ni Raquelito Cenal, mannurat iti Bannawag. Sapay koma ta no bilang addanto programa ti SMTODA ket mairaman dagitoy naagapad a mapadayawan. Ammok a saan a gapu iti pannakaidaydayawda ti rason no apay nga insublida dagiti napidutda no di ket gapu iti kinasayaat ti panagpuspusoda. Ngem rumbeng laeng nga umawatda iti pammadayaw ta maysada met a bannuar.
Wen, nawaya koma nga innalana ti kuarta sa imbatina lattan iti kalsada ti walletko tapno dakkel ti posibilidadna a maisubli kaniak dagiti papeles. Nasuroken a sangakaban a bagas ti magatangna ngem saanna nga inaramid. Anian ti kinaimbag ti panagpuspusona ni Mr. Sadornas! Maysa isuna a bannuar. Agbiagka, Apo!


text:
Food security ken nutrition program idiay Kalinga
Ni NORDIS
www.nordis.net
BAGUIO CITY — Ti Ag-agama Western Uma ket maysa kadagiti tallo (3) a barangay a mangbukbukel iti Tribu ti Uma iti munisipyo ti Lubuagan, Kalinga. 87 a bubong/pamilya idi panawen a simrek ti Montanyosa Relief and Rehabilitation Services (MRRS) idi ken Cordillera Disaster Response and Development Services (CorDis-RDS) itatta ken nagbalin a 99 a bubong/pamilya iti agdama.
Ti kadagaan ket narangkis ken limitado dagiti kinelleng a payaw. Numampay panagtalon ti kangrunaan a paggapuan ti makan iti ili, agkurkurang daytoy isunga ti nagbalin a paggapuan ti pangkabiagan ket ti nasaknap a panagmula iti Baguilas/Bitwelas, panagmula ti buybuy/tiger grass a maaramid a sagad, sayote ken ti emergency a tungsuy. Amin dagitoy ket mailako iti Tabuk ken agsubli a bagas iti ili.
Babaen iti Timpuyog dagiti Mannalon ti Kalinga (TMK) ken Kalinga Coordinating Body (KACB), naislipu kami iti MRRS. Immay ti MRRS ken TMK/KACB staff iti lugar mi idi 1996. Babaen iti maysa a community workshop nga in-facilitate dagitoy, nabukel mi ti obhetibo a kasasaad ti ili iti pang-ekonomya, pampulitika ken pangkultura. Ditoy a natudo dagiti pagpigsaan ken pagkapsutan ti ili ken nu ania dagiti umannatop nga aramiden.
Idi tawen 1998, naibangon ti Ag-agama Community Organization (AgCO). Naisayangkat dagiti naduma-duma nga innadal ken trainings kas iti kasasaad iti tukad probinsyal, rehiyunal, national. Leadership training, CPA, TMK, MRRS orientations ken dadduma pay.
Batay iti resulta ti workshop ken panag-sukisok, panang-konsolida iti naibangon a People’s Organization (PO) ken iti pang-ekonomya nga aspeto ti talmeg ti maipaay nga assistance iti lugar bayat a kitikitaen met laeng ti pang-pulitika ken pang-kultura nga aspeto iti ili. Iti daytoy a panawen, adda ti Food Security & Nutrition Improvement Program (FSNIP) wenno panangpaadu kadagiti nasustansya a makan agraman ti sanitasyon.
Babaen iti daytoy a programa, naiyun-una ti panang-construct iti water works ken irrigasyon. Naipaayan kami kadagiti dispersals kas iti bukbukel (betwilas, pechay, parya, lettuce, tarong) tilapia, farmtools ken animales(baboy ken nuang). Kasta met iti panagkilo ken panagpurga (deworming) kadagiti ubbing, naikkan kami iti botika ken nangiyaramid kadagiti kasilyas (CR).
Iti tunggal tipo ti proyekto, adda kabatug na a training ken innadal kas iti pangi-preserba iti bin-I, innadal dagiti mangimaton iti botika, panagkapon iti baboy. Nabukel dagiti committees iti uneg ti AgCO kasta met dagiti policies ken annuroten . Amin dagitoy ket nai-yimplementar iti panagtinnulong mi nga umili nga awan tangdan wenno labor ken iti naanus a panang-asistar ti MRRS ken TMK staff.
Saan met a mailibak a dimmalan kami iti nasikor ken adu a risisiris iti uneg ti ili gapu iti nagduduma a panagbuya ken panangipataros iti kaipapanan ti kayat mi a “Panagdur-as” ngem idi naipagna dagiti adu nga innadal ken binningay kadagiti kapadasan, nabigbig mi a daytoy a programa ti maysa a nag-puonan mi a nangitul-tuloy kas paset ti programa iti AgCO ken naki-alyado ken ti pannaki-silpu mi iti dadduma pay nga organisasyon iti ruar ti barangay. # nordis.net


text:
Cabugao, Ilocos Sur – Naangay ti Pay-out (Over the Counter) ket maserbisyuan ti umabot iti 201 a Households ti Pantawid Pamilyang Pilipino Program (4 Ps) kadagiti amin a barangay ti Munisipalidad ti Cabugao idi Marso 9, 2016 iti Municipal Conference Building. Agkair a lima a bulan (3 AB 2015 – May, June, July 2015 ken 6 2015 – December 2015 ken January 2016) iti naalada a mabatayan iti naawatda a gatad.
Timmaripnong met ni Mayor Edgardo “Ediboy” S. Cobangbang, Jr. iti Municipal Conference Building kabayatan iti pannakataming dagiti 4 Ps Members.
Nangipaay ti Mensahe ni SBM Atty. Bryan Jett S. Pano, Committee Chairman on Social Services. Kimmablaaw ken nagyaman ta maitultuloy latta a maipatungpal ti pannakaited ti Cash Grant kadagiti benepisiario ti 4 Ps iti kallabes a Tawen 2015 ken iti umuna a bulan ti Tawen 2016.
Nagatendar iti nasao a Payout Activity ti Payout Team a binayabay ni MSWD Officer Mrs. Lydia S. Gazmen kasta metten dagiti Staff ti 4 Ps Municipal Link-Cabugao.
Ti Rural Bank of Gattaran, Inc., Cagayan Valley ti partner ti DSWD a nagited ita iti Cash Grant kadagiti 4Ps Beneficiaries.
Maibasar iti pakaammo ti 4 P’s Municipal Operations Office, adda 197 a Households nga immawat ti gatad a P634,300.00.
Timmarabay pay dagiti Municipal Officials nga isuda SBM Vicky S. Serna; SBM SBM Jayhan Charisma Alcid-Tan; ken ni SBM Josefina S. Vallejo iti nasao a taripnong.
Timmulong dagiti Staff ti MSWDO-Cabugao a kaduada da Ms. Jessie Ann O. Tabut; Ms. Juliet Madriaga; Miss Aida S. Cueto ken ni Ms. Rosemarie Pespes iti nasao a Pay-out.
Ti Programa ti 4 P’s ket nangrugi iti ili ti Cabugao, Ilocos Sur idi Tawen 2010 ket maitultuloy agingga iti agdama. Daytoy ket naipangruna a programa ti National Government babaen iti panangipatungpal ti Ahensia ti DSWD ken kapartnerna ti LGU-Cabugao a makasakup kadagiti benepisiario. # (Web In-Action)


text:
Orani, Bataan
Ti Orani ket maysa a primera klase nga ili iti probinsia ti Bataan iti Filipinas.
Dagiti baranggay[urnosen | urnosen ti taudan]
TI ili ti Orani ket nabingbingay a politikal iti 29 a barbaranggay.[2]
- Bagong Paraiso (Poblacion)
- Balut (Poblacion)
- Bayan (Poblacion)
- Calero (Poblacion)
- Paking-Carbonero (Poblacion
- Centro II (Poblacion)
- Dona
- Kaparangan
- Masantol
- Mulawin
- Pag-asa
- Palihan (Poblacion)
- Pantalan Bago (Poblacion)
- Pantalan Luma (Poblacion)
- Parang Parang (Poblacion)
- Centro I (Poblacion)
- Sibul
- Silahis
- Tala
- Talimundoc
- Tapulao
- Tenejero (Poblacion)
- Tugatog
- Wawa (Poblacion)
- Apollo
- Kabalutan
- Maria Fe
- Puksuan
- Tagumpay
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Bataan". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 8 Agosto 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Bataan". Datos ti Populasion ti Ili. Dibision ti Panagsukisok ti LWUA. Naala idi 8 Agosto 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)
- Orani.Org
- Sapasap a Paammo ti Orani, Bataan


text:
Makan a la Pinoy: Adobo a baboy
Ni BRENDA S.DACPANO
www.nordis.net
Nalaka laeng ti panagluto ti adobo ngem nadumaduma a wagas ti mabalin a pamay-an manipud iti simple agingga iti nagarbo. Suka, asin/soy sauce, bawang ken paminta ti kangrunaan a ramen daytoy ngem mabalin ti agnayon ti dadduma pay nga spices tapno agbalin a bukodyo a signature adobo dish.
Daytoy ti bersionko iti adobo a karne ti baboy.
Ramen:
1 kilo pork rib steak
2/3 tasa soy sauce
1/3 tasa suka
1 ulo ti bawang
1 kutsarita anis wenno
2 pidaso a bulong ti laurel
1 tasa pineapple chunks/tidbits
1 kutsara pamintang buo
1 kutsara asukar
2 kutsasra sesame oil
2 kutsara kinirog a sesame seeds
asin/patis a pangtimpla
1 tasa danum
Panangisagana:
1. Iyuper ti karne iti soy sauce, suka, tubbog ti piña, pinitpit a bawang iti agarup 30 minutos wenno agpatnag.
2. Iyalis ti nayuper a karne ken marinate iti kaserola. Inayon ti dadduma pay a ramen malaksid iti asukar, sesame seeds ken piña.
3. Pagbureken. Apaman a nagburek, pakapsuten ti apuyna. Iluto agingga nalukneng ti karne. Nayonan ti danum no saan pay a limmukneng ti karne. Timplaan iti asin/patis no kasapulan. Ilaok ti asukar ken piña.
4. Mabalinen no naluknengen ti karne ken dandani mamagaan ti digona.
5. Adawen ken parabawan iti kinirog a sesame seeds. # nordis.net


text:
Pandan, Antique
Ti Pandan ket maysa a maika-4 a klase nga ili iti probinsia ti Antique iti Filipinas.
Dagiti baranggay[urnosen | urnosen ti taudan]
Ti Pandan ket politikal a nabingbingay iti 34 a barbaranggay.[2]
- Bagumbayan
- Baybay
- Botbot
- Dionela
- Dumrog
- Duyong
- Idiacacan
- Jinalinan
- Mag-aba
- Nauring
- Patria
- San Andres
- Sta. Fe
- Tingib
- Zaldivar
- Buang
- Cabugao
- Candari
- Carmen
- Centro Norte
- Centro Sur
- Fragante
- Guia
- Luhod Bayang
- Sta. Cruz
- Sto. Rosario
- Talisay
- Aracay
- Badiangan
- Maadios
- Napuid
- Perfecta
- San Joaquin
- Sta. Ana
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Antique". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 2 Oktubre 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Antique". Datos ti Populasion ti Ili. Dibision ti Panagsukisok ti LWUA. Naala idi 2 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Samal, Bataan
Ti Samal ket maysa a maikapat a klase nga ili iti probinsia ti Bataan iti Filipinas.
Dagiti linaon
Dagiti baranggay[urnosen | urnosen ti taudan]
Ti Samal ket nabingbingay a politikal iti 14 a barbaranggay.[2]
- East Calaguiman
- East Daang Bago (Pob.)
- Ibaba (Pob.)
- Imelda
- Lalawigan
- Palili
- San Juan (Pob.)
- San Roque (Pob.)
- Santa Lucia (Pob.)
- Sapa
- Tabing Ilog (Pob.)
- Gugo
- West Calaguiman
- West Daang Bago (Pob.)
Demograpia[urnosen | urnosen ti taudan]
Dagiti mayor ti ili[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Bataan". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 8 Agosto 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Bataan". Datos ti Populasion ti Ili. Dibision ti Panagsukisok ti LWUA. Naala idi 8 Agosto 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)
- Sapasap a Paammo ti Samal, Bataan


text:
Ni Elbridge Thomas Gerry (/ˈɛlbrɪdʒ ˈɡɛri/; Hulio 17, 1744 – Nobiembre 23, 1814) ket maysa idi nga Amerikano a estadista ken diplomatiko. A kas Demokratiko-Republikano isu ket napili a kas ti maikalima a Bise Presidente iti Estados Unidos (1813–1814), a nagserbi babaen ni James Madison, aginggana idi pimmusay kalpasan ti maysa ket kagudua a tawen iti terminona.[1]
- ^ Isu ti maikadua a Bise Presidente a pimmusay bayat nga adda ti opisina; ti immuna ket ti sinarunona, a ni George Clinton.
Midia a mainaig kenni Elbridge Gerry iti Wikimedia Commons


text:
Antique
Ti Antique ket maysa a probinsia iti Filipinas a masarakan iti rehion ti Lumaud a Visayas iti akin-laud a paset ti Isla ti Panay. Ti kapitoliona ket ti ili ti San Jose. Kabeddengna dagiti probinsia ti Aklan, Capiz, ken Iloilo iti banda't daya, ken ti met Baybay Sulu iti laud.
Dagiti linaon
Heograpia[urnosen | urnosen ti taudan]
Addaan ti Antique iti 18 nga ili.
Dagiti ili[urnosen | urnosen ti taudan]
Dagiti nagibasaran[urnosen | urnosen ti taudan]
- ^ Dagiti daulo ti probinsia: Departamento iti Kaunegan ken Lokal a Gobierno, Siudad ti Quezon- Naala idi 12 Pebrero 2013
- ^ Pakaammo ti Senso ti Filipinas idi 2015 (iti Ingles) naala idi Hunio 10, 2016


text:
Rizal, Kalinga
Ti Rizal ket maysa a maika-4 a klase nga ili iti probinsia ti Kalinga iti Filipinas.
Dagiti baranggay[urnosen | urnosen ti taudan]
Ti ili ti Rizal ket nabingbingay a politikal iti 14 a barbaranggay.[2]
- Babalag East (Poblacion)
- Calaocan
- Kinama
- Liwan East
- Liwan West
- Macutay
- San Pascual
- San Quintin
- Santor
- Babalag West (Poblacion)
- Bulbol
- Romualdez
- San Francisco
- San Pedro
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Kalinga". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 11 Hulio 2014.
- ^ a b Pakaammo ti Senso ti Filipinas idi 2015] (iti Ingles) naala idi Hunio 10, 2016
- ^ "Probinsia ti Kalinga". Datos ti Populasion ti Ili. Dibision ti Panagsukisok ti LWUA. Naala idi 11 Hulio 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
BitTorrent
Ti BitTorrent ket nagan ti maysa a client application wenno programa para iti torrent, maysa a pangibingay iti file a protocol a peer-to-peer (P2P), a pinarnuay ni Bram Cohen, maysa a programmer. Nadisenio ti BitTorrent a pagiwaras ken pakaiwarasan ti dadakkel a kantidad ti datos ngem saanna nga apektaran ti kunsumo iti taudan a server ken bandwidth wenno pegges ti network.
Ti orihinal nga aplikasion a BitTorrent ket naisurat iti Python a pagiprograma ket ti taudan a kodigona ket nairurar iti babaen ti Lukat a Taudan a Licensia a BitTorrent. Ti nagan a "BitTorrent" ket dumakdakamat iti protocol a pangiwaras, ti orihinal a pang-cliente nga aplicasion, ket ti tipo a file a
.torrent.
Dagiti silpo ti ruar[urnosen | urnosen ti taudan]
- BitTorrent
- BitTorrent Tracker Support
- Bitgle - the bit torrent search engine powered by Google CSE


text:
Salay, Misamis Oriental
Ti Salay ket maysa a maika-4 a klase nga ili iti probinsia ti Misamis Oriental iti Filipinas.
Dagiti baranggay[urnosen | urnosen ti taudan]
Ti Salay ket nabingbingay a politikal iti 18 a barbaranggay.[2]
- Alipuaton
- Ampenican
- Bunal
- Dinagsaan
- Guinalaban
- Ili-ilihon
- Inobulan
- Looc
- Matampa
- Membuli
- Poblacion
- Salagsag
- Salay River I
- Salay River II
- Saray
- Tinagaan
- Yungod
- Casulog
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Misamis Oriental". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 17 Oktubre 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Misamis Oriental". Datos ti Populasion ti Ili. Dibision ti Panagsukisok ti LWUA. Naala idi 17 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Monday, June 20, 2011
PUNDO PARA ITI IRIGASION, INAPROBARAN NI MAYOR EDIBOY
Cabugao, Ilocos Sur (Hunio 20, 2011) – Inaprobaran ni Mayor Edgardo “Ediboy” S. Cobangbang, Jr. ti resolusion ti Committee on Agriculture iti Sangguniang Bayan nga agkalikagum ti pannakapundo iti pannakapasayaat ti pasilidad ti irigasion iti ili a Cabugao.
Umabot ti P750,000.00 ti maparuk-atan a pundo nga aggapu iti Municipal Share ti RA 7171 a mangtulong kadagiti mannalon babaen iti subsidy iti panangilungalong ni SBM Benedict Savellano.
Imbatad ni Mayor Ediboy a maikkan ti tulong ken benepisio dagiti mannalon gapu ta isuda ti makagapu ti kaadda ti mabingay ti Munisipio a pundo ti RA 7171. # (Reposted, Tawidnews)
Posted by Bayan ng Cabugao, Ilocos Sur at 2:28 PM
Subscribe to: Post Comments (Atom)


text:
Mahatao, Batanes
Ti Mahatao ket maysa a maika-6 a klase nga ili iti probinsia ti Batanes iti Filipinas.
Dagiti baranggay[urnosen | urnosen ti taudan]
Ti ili ti Mahatao ket nabingbingay a politikal iti 4 a barbaranggay.[2]
- Hanib
- Kaumbakan
- Panatayan
- Uvoy (Poblacion)
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Batanes". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 11 Hulio 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Batanes". Datos ti Populasion ti Ili. Dibision ti Panagsukisok ti LWUA. Naala idi 11 Hulio 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Norwega
Nagsasabtan: 61°N 8°E / 61°N 8°E
Ti Norwega i/ˈnɔrweɪ/ (Norwego: Norge (Bokmål) wenno Noreg (Nynorsk)), opisial a ti Pagarian ti Norwega, ket maysa a Nordiko a unitario a batay-linteg a monarkia a dagiti teritoriana ket nabuklan dagiti lumaud a paset iti Eskandinabo a Peninsula, Jan Mayen, ken ti Artiko a purpuro iti Svalbard ken ti Isla ti Bouvet.[paammo 1] Ti Norwega ket addaan ti kalawa a 385,252 kuadrado kilometro (148,747 sq mi) ken ti populasion ti agarup a 5 a riwriw.[10] Isu daytoy ti maikadua a kabassitan ti kapusekan ti populasion a pagilian idiay Europa. Kaaduan iti daytoy a pagilian ket nakibinbinningay ti pagbeddengan iti daya babaen ti Suesia; iti akin-aminan unay a rehionna ket nabeddengan babaen ti Pinlandia iti abagatan ken Rusia iti daya; iti abagatan ti Norwega ket nagbeddengan ti Ilet ti Skagerrak a maballasiwan manipud ti Dinamarka. Ti kapitolio a siudad ti Norwega ket ti Oslo. Ti atiddog nga aplaya ti Norwega, a maisangguan ti Amianan a Taaw Atlantiko ken ti Baybay Barents, ket ditoy ti pakakitaan dagiti nalatak a piordo.
Dagiti nota[urnosen | urnosen ti taudan]
- ^ Ti Tulag ti Spitsbergen (makunkuna pay a ti Tulag ti Svalbard) idi Pebrero 9, 1920, ket mabigbigan ti napno ken absuloto a katurayan iti Norwéga ti artiko a purpuro iti Spitsbergen (a makunkuna tattan a Svalbard). Ti Isla ni Pedro I ket agkamkammatalek a teritorio (Norwego: biland) iti Norwega ngem saan a maipanunutan a kas paset iti Pagarian. Ti Norwega ket mangal-ala pay ti paset iti Antartika a makunkuna a Reina Maud a Daga.[9]
Dagiti nagibasaran[urnosen | urnosen ti taudan]
- ^ a b "Dagiti Estadistika ti Norwega – Populasion 1 Enero 2010 ken 2011 ken dagiti nagbalbaliw idi 2010, babaen ti imigrasion a kategoria ken pagilian a lugar iti likud. Dagiti napudno a bilbilang" (iti Norwego). Ssb.no. 2010-01-01. Naala idi 2011-07-23.
- ^ "CIA – The World Factbook". Cia.gov. Naala idi 2011-07-23.
- ^ "Ti populasion idi 1 Enero 2014 ken dagiti panagbalbaliw ti populasion idi 2013. Dagiti probinsia.". Statistisk Sentralbyrå. 23 Pebrero 2014.
- ^ a b c d "Norway". Internasional a Pundo ti Panguartaan. Naala idi 2011-05-06.
- ^ "Gini coefficient of equivalised disposable income (source: SILC)". Eurostat Data Explorer. Naala idi 13 Agosto 2013.
- ^ "2014 Human Development Report Summary" (PDF). United Nations Development Programme. 2014. pp. 21–25. Naala idi 27 Hulio 2014.
- ^ Kalawa. CIA World Factbook
- ^ "Statistisk sentralbyrå: – temaside" (iti Norwego). Ssb.no. Naala idi 2011-11-25.
- ^ Nailian a Panagsukisok a Konsilo (U.S.). Gimong a Pangsukisok ti Polar (1986). Antartiko a tulag a sistema: maysa a pammategan : dagiti nagbanagan iti gimongan a naaramid idiay Beardmore, South Field Camp, Antartika, Enero 7–13, 1985. National Academies Press. ISBN 9780309036405. Naala idi 24 Hulio 2011.
- ^ "Population". Dagiti Estadistika ti Norwega. Mayo 19, 2012.
- Norwega
- Dagiti pagilian idiay Europa
- Dagiti Nordiko a pagilian
- Dagiti pagilian a nagbeddengan ti Taaw Artiko
- Dagiti pagilian a nagbeddengan ti Taaw Atlantiko
- Eskandinabia
- Akin-amianan nga Europa
- Dagiti batay-linteg a monarkia
- Dagiti liberal a demokrasia
- Dagiti estado ken teritorio a nabangon idi 872
- Dagiti estado ken teritorio a nabangon idi 1905
- Dagiti estado a kameng ti NATO
- Dagiti estado a kameng ti Nagkaykaysa a Pagpagilian


text:
KAPITULO 46
Immimbag idi Sinagidna ti Bado ni Jesus
MATEO 9:18-22 MARCOS 5:21-34 LUCAS 8:40-48
IMMIMBAG TI BABAI IDI SINAGIDNA TI BADO NI JESUS
Nagdinamag kadagiti Judio nga agnanaed iti amianan a laud nga igid ti Baybay ti Galilea ti panagsubli ni Jesus manipud Decapolis. Mabalin nga adu ti nakadamag a pinagtalnana ti angin ken ti baybay iti nabiit pay a bagyo, ken mabalin a naammuanda a pinaimbagna ti lalaki a naluganan iti demonio. Gapuna, “adu a tattao” ti naguummong iti igid ti baybay, a mabalin nga iti Capernaum, tapno pasangbayenda ni Jesus. (Marcos 5:21) Idi bumaba ni Jesus iti bangka, magagaran dagiti tattao a makakita kenkuana.
Maysa kadagiti magagaran a makakita ken Jesus ket ni Jairo, maysa kadagiti opisial iti sinagoga a mabalin nga idiay Capernaum. Nagparintumeng iti sakaanan ni Jesus ket maulit-ulit a nagpakaasi: “Nakaron ti sakit ti balasitangko. Pangngaasim ta umayka ken iparabawmo dagiti imam kenkuana tapno umimbag ket agbiag pay.” (Marcos 5:23) Ania ti aramiden ni Jesus, ta agpakpakaasi ni Jairo nga agasanna ti kakaisuna a balasitangna nga agtawen laeng iti 12 ken ipatpategna unay?—Lucas 8:42.
Idi agturongen ni Jesus iti balay ni Jairo, naipasango manen ni Jesus iti nakalkaldaang a situasion. Adu a tattao a kimmuyog ken Jesus ti magagaran, a pampanunotenda no makakitada manen iti milagro nga aramidenna. Nupay kasta, maysa a babai sadiay ti mangpampanunot iti nakaro a sakitna.
Agpadpadara daytoy a Judio a babai iti 12 a tawenen. Adun ti nagpaagasanna, nagastona payen ti amin a kuartana, ngem saan nga immimbag. Kinapudnona, “kimmaro pay” ketdi ti sakitna.—Marcos 5:26.
Mabalin a maawatam ti an-annayenna, ta malaksid a mangpakapuy kenkuana, nakababain pay dayta. Ti maysa nga agsagsagaba iti kasta, gagangay a saanna nga ibagbaga dayta iti dadduma. Maysa pay, sigun iti Linteg a naited ken Moises, agbalin a narugit ti maysa a babai nga agpadpadara. Asinoman a mangsagid kenkuana wenno kadagiti badona, masapul a labaanna dagiti badona ken agdigus ken maibilang a narugit agingga iti rabii.—Levitico 15:25-27.
Daytoy a babai “nadamagna dagiti inar-aramid ni Jesus,” ket binirokna. Gapu ta maibilang a narugit, saan a nagpadlaw a nakilinnetlet kadagiti tattao. Kinunana iti bagina: “Uray masagidko laeng koma ti makinruar a badona, umimbagakon.” Idi sinagidna ti gayadan ti makinruar a bado ni Jesus, dagus a nariknana a nagsardengen nga agpadara! “Immimbagen ti nakaro a sakitna.”—Marcos 5:27-29.
Kalpasanna, kinuna ni Jesus: “Asino ti nangsagid kaniak?” Panagkunam, ania ti narikna ti babai idi nangngegna dayta? Kinuna ni Pedro ken Jesus: “Agdidinnuron ti adu a tattao iti likudam, isu a masagsagiddaka.” Apay ngarud a dinamag ni Jesus, “Asino ti nangsagid kaniak?” Kinuna ni Jesus: “Adda nangsagid kaniak, ta nariknak nga adda pannakabalin a rimmuar kaniak.” (Lucas 8:45, 46) Wen, adda rimmuar a pannakabalin ken Jesus gapu ta napaimbag ti babai.
Gapu ta saan a mailimed ti babai ti inaramidna, mabutbuteng ken agpigpigerger a nagparintumeng iti sango ni Jesus. Iti sanguanan ti amin, impudnona ti maipapan iti sakitna ken imbagana a kaim-imbagna laeng. Liniwliwa ni Jesus: “Anakko, pinaimbagnaka ti pammatim. Dika agdanag, nasalun-atkan ken awanen ti nakaro a sakitmo.”—Marcos 5:34.
Nalawag a nadungngo ken naasi Daydiay pinili ti Dios a mangituray iti daga a saan laeng a maseknan kadagiti tattao no di ket kabaelanna a tulongan ida!


text:
NO ANIA TI KUNA TI BIBLIA
Jesus
Ni Jesus kadi ti Dios?
“Awan ti tao a nakakita iti Dios uray kaano.”—Juan 1:18.
TI KUNA TI TATTAO
Adu ti mamati a saan a ni Jesus ti Dios. Ngem kuna ti dadduma nga adda dagiti teksto iti Biblia a mangipasimudaag kano a ni Jesus ket kapada ti Dios.
TI KUNA TI BIBLIA
Awan nadakamat iti Biblia a ni Jesus ket Mannakabalin-amin a Dios wenno kapada ti Dios. Silalawag ketdi nga isurona a nababbaba ni Jesus ngem iti Dios. Kas pagarigan, nailanad iti Biblia ti kinuna a mismo ni Jesus: “Ti Ama dakdakkel ngem siak.” (Juan 14:28) Kuna pay ti Biblia: “Awan ti tao a nakakita iti Dios uray kaano.” (Juan 1:18) Saan a mabalin a ni Jesus ti Dios ta adu a tattao idi ti talaga a nakakita ken Jesus.
Saan nga imbaga dagiti nagkauna a pasurot ni Jesus nga isu ti Dios. Kas pagarigan, kastoy ti kinuna ti mannurat iti Ebanghelio a ni Juan maipapan kadagiti inlanadna: “Naisurat dagitoy tapno patienyo koma a ni Jesus isu ti Kristo nga Anak ti Dios.”—Juan 20:31. *
Kaano a nayanak ni Jesus?
“Adda . . . idi dagiti pastor nga aggigian iti ruar ken agbambantay iti rabii kadagiti arbanda.”—Lucas 2:8.
TI KUNA TI TATTAO
Dadduma ti mangrambak iti Krismas iti Disiembre 25—ti ipagarupda a petsa ti pannakayanak ni Jesus. Adda met dagidiay mangselebrar iti dayta iti rugrugi ti Enero.
TI KUNA TI BIBLIA
Saan nga ibaga ti Biblia ti petsa ti pannakayanak ni Jesus. Ngem kunana nga idi aldaw a nayanak ni Jesus, “adda . . . idi dagiti pastor nga aggigian iti ruar ken agbambantay iti rabii kadagiti arbanda.” (Lucas 2:8) Imposible a mapasamak dayta kabayatan ti rabii ti Disiembre ken Enero. Apay?
Karaman dagita kadagiti kalam-ekan a bulan iti lugar a nakayanakan ni Jesus. Sigun iti Biblia, kabayatan dagita a bulan, dagiti tattao “agtigtigergerda . . . maigapu kadagiti dumayasadas a tudo.” (Esdras 10:9, 13; Jeremias 36:22) Sigurado a saan nga iti dayta a paset ti tawen nga “aggigian iti ruar” dagiti pastor ken dagiti arbanda.
Talaga kadi a nagbiag manen ni Jesus kalpasan a natay?
Ni Jesus ket “imbangon ti Dios manipud kadagiti natay.”—Aramid 3:15.
TI KUNA TI TATTAO
Patien ti dadduma nga imposible a ti siasinoman, a pakairamanan ni Jesus, ket agbiag manen kalpasan ti ipapatayna.
TI KUNA TI BIBLIA
Imbaga ni Jesus kadagiti pasurotna nga isu “agsagaba iti adu a banag . . . ket mapapatay, ket iti maikatlo nga aldaw maibangon.” (Mateo 16:21) Kuna ti Biblia a kalpasan a napapatay ken napagungar, nagpakita ni Jesus iti nasurok a 500 a tattao. (1 Corinto 15:6) Talaga a kombinsido dagidiay a nakasaksi nga isu ket nagungar. Nakasaganada pay ketdi a matay para iti dayta a patpatienda!—Aramid 7:51-60; 12:1, 2.
APAY A PAKASEKNAM?
Isursuro ti Biblia a maigapu iti ipapatay ken panagungar ni Jesus, naluktan ti gundaway para iti amin a tattao a magunggonaan iti Paraiso a daga nga inkari ti Biblia. (Salmo 37:11, 29; Apocalipsis 21:3, 4) Addaantayo iti namnama a naragsak ken agnanayon a biag iti dayta a Paraiso a daga maigapu iti ayat nga impakita ni Jesus ken ti Amana, ti Mannakabalin-amin a Dios a ni Jehova.—Juan 3:16; Roma 6:23.
^ par. 7 Saan nga isursuro ti Biblia a ti Dios ket addaan iti literal nga asawa a nagbalin nga ina dagiti annakda. Inawaganna ketdi ni Jesus kas ti “Anak ti Dios” yantangay direkta a pinarsua ti Dios ken addaan kadagiti galad nga umasping ken Amana.